







Li Kurdistanê Zivistaneke Dijwar Heye, Şewat 
Bi Kêmî Dest Dikeve 

Zêdetirî heftiyekê ye ji ber barîna berfê û bagerê, pirraniya 
bajarên Kurdistana îranê zivistaneke dijwar derbes dikin û şewata 
weke gaz, nift û wd... bi kêmî dest dikeve. Ji ber vê yekê rêyên gellek 
gundan ji bo bajaran hatine girtin. Li hin deverên Kurdistana îranê û 
bajarên din stûriya berfê gihîşte 1 M'yê û serma jî daketiye -25 C. 


Di vê rewşê de, gellek bajarên îranê û nemaze yên ku berf û bagerê tê de bariye, gaza mal û 
cihên xizmetên giştî, navendên^ perwerdehiyê û qut bûye û şewat bi dijwarî û kêmî peyda dibe. 
Berpirsiyarên Komara Îslamî a îranê heta niha nekarîne bona van pirsgirêkane tu gavekê bavêje û 
alîkariya xelkê bikin. 

Herwiha ji ber asta bilind a cemedê, gellek astengî derdikevin pêşberî rêwiyan. 


2007’ê li ser 
Ziman, Çand Û 
Rewşenbiriya Kurdî 


/V /V 


TEGIHINA NAMUSE 


ÇAND-HUNER-WEJE 


Buş: 66 îran Gefê Li Ewlekariya Cîhanê Dike” 

^ Serok Komarê Amerîkayê, "George 
Bush , roja yekşem, 13.01.2008'an, di 
gerra xwe a ji bo Rojhilata Navîn gihîşte 
Mîrîtiyên Yekbûyî ên Erebî û di axavtinekê 
de got: "îran gefê ji ewlekariya cîhanê 
dike". Wî ji welatên Erebî daxwaz kir bi 
Amerîkayê re tevî vê xeterê berengariyê 
bikin. 

Wî got: "îran ji hêz û girûpên tundajo û 
radîkal ên terorîst piştevaniyê dike, aştiya 
Lubnanê xistiye xeterê, ji biryarnameyên 


Neteweyên Yekbûyî baz dide û bi domandina bernameya xwe a Etomî, hemû herêm bêewle 
kiriye". Buş di doma axavtina xwe de got: "îran welatê herî girîng di cîhanê de ye ku 
piştgiriyê ji terorîzmê dike û xebatên îranê gefê li ewlekariya hemû welatên cîhanê di xwe. 


Bidestveanîna mafên neteweyî 
yên gelê Kurd di çarçoveya 

Iranek Demokratîk û Federalî de 
Hejmar: 79 


15’ê Çileya Paşîn 
Buha: 150 Tûmen 

Rojnameya panzdehrojî ya siyasî, çandî û 

Daxuyaniya Deftera Siyasî Ya 
PDK îranê Derheq 
Hilbijartinên Meclîsa Heştem 


giş« 


Cejna Neteweyî Ya 2’yê Rêbendanê Pîroz Be 


Em ber bi pêşwaziya Cejna 2'yê Rêbendanê, 62'hemîn 
salvegera avabûna Komara Kurdistanê di sala 1946'an li bajarê 
Mehabadê ji aliyê PDK îranê ve diçin. Komara Kurdistanê 
yekemîn dewleta kurdî a modern bû û gellek destkevtiyên 
girîng û dîrokî di karmaneya xwe de tomar kir. Bi boneya vê 
cejna neteweyî em pîrozbahiyên xwe ên germ û gurr pêşkêşî 
neteweya Kurd dikin. Desteya Weşana Agirî 


Partiya Demokrat ya Kurdistana Iranê diweşîne 


Gotinên Wê Dawiyê Yên 
Ocalan Û Çend Têdîtinek 


Encamnameya Azadiya 
Çapemeniyê Di Sala 2007’an De 


BAYKUTA HILBIJARTINAN 


Navenda binav 
Hilbijartinên ^ Komara 
Îslamî a îranê, di 
daxuyaniyekê de, roja 
înê 24'ê Reşemeya 
1386(14'ê Adara 

2008)'an, weke roja 
birêveçûna heştemîn 
gera binav hilbijartinên 
Meclîsa Şêwra Îslamî a 
îranê diyarî kir. Li gorî 
agahiyan hejmara kesên 
ku xwe ji bo berbijariyên 
navnîvîs kirine, nîviya 
tora berê bûye. Vê 
navendê eşkere kir ku 
5806 kesan navê xwe 
nivîsandiye ku 405 kes 

jin in û 851 kesan jî ji bo bajarê Tehranê navê xwe nivîsandine. Hejmara vê carê nîva 
hejmara beşdariya berendaman di gerra berê de ye. 

Pirraniya partiyên siyasî yên Kurdistana Rojhilat yên îlegal û qedexekirî, nemaze PDK 
îranê ku partiya herî mezin a Kurdistana îranê ye, hilbijartinên han baykut kirine û daxwaza 
ji xelkê kirine ku beşdarî hilbijartinan nebin. 

Zanyariyên berfirehtir di vê hejmara Agirî de... 


































Agirî, hejmar 79, 15’ê Çileya Paşîn a 2008 


SIYASI 


H 


Daxuyaniya Deftera Siyasî Ya PDK îranê Di Derheq 
Binav Hilbijartina Gerra Heştan Ya Meclîsa Şêwra 

Îslamî De 

evwelatiyên hêja! 

Xelkê azadîxwaz yê 
Kurdistanê! 


Navenda binav Hilbijartinên Komara 
Îslamî a îranê, di daxuyaniyekê de, roja înê 
24'ê Reşemeya 1386(14'ê Adara 2008)'an, 
weke roja birêveçûna heştemîn gerra binav 
hilbijartinên Meclîsa Şêwra Îslamî a îranê 
diyarî kir û li gorî vê qirarê rejîmê daxwaz ji 
kesên ku dixwazin xwe berbijar bikin, kiriye 
ji bervar 05.01.2008'an heta 11.01.2008'ê 
vê mehê derfet heye xwe ji bo vê meremê 
navnivîs bikin. 

Bêguman hilbijartina demokratîk bi 
armanca pêkanîna rewş û delîveya jêhatî ji 
bo birêvebirina kar û barên welat, yek ji 
bingehên sereke ên demokrasiyê ye û 
beşdarî di hilbijartineke wisa de, erk û 
wezîfeya tev tak û welatiyekê ye ku di 
xema berbipêşveçûna civaka xwe de ye. 

Lê pirsyara sereke eva ye, gelo Komara 
Îslamî, sîstemeke demokratîk e heta 
hilbijartinên demokratîk rêve bibe? Gelo 
dengder dikarin deng bi berendamê/a cihê 
hitbar û dilxwazê/a xwe bidin? Gelo 
nûnerên Parlemanê li gorî yasayê li 
pejirandina ew qanûnên ku di xizmeta 
pêşveçûna civakê de ne, serbest û azad in? 

Ceribîna binav hilbijartinên derbasbûyî 
ên rejîmê, selimandiye ku di hemû binav 
hilbijartinan de û yek ji wan di binav 
hilbijartinên Meclîsa Şêwra Îslamî de, di 
navbera tev daxwazkarên berbijariyê de, 
tenê çend kesekî/e dilxwazên rejîmê 
kêrhatûbûna wan tê erêkirin û yên din bi 
hêcet û mihaneyên neqanûnî, kêrhatîbûna 



wan tê betalkirin, redkirin û piştre rê ji 
xelkê re tê dayîn di nav wan çend kesên 
dilxwazên rejîmê de, deng ji kesekê/î yan 
hin kesan bidin û di rewşeke wisan de jî 
eşkere ye, hilbijartin êdî di naverok û kakila 
xwe de betal û vala dibe, ji ber ku kesê/a 
bi rûyekî hilbijartî, hilbijartiyê/a desthilatê 
ye, nek bijartiyê/a hevwelatiyan. Lewra me 
dîtiye ku di van çend salên dawiyê de ew 
şano û bazare li rewneqê ketiye û xelkê 
zana, hişyar ê îran û Kurdistanê di 
hilbijartineke wilo de beşdariyê nakin. Heke 
çi herdem piştî hemû hilbijartinekê, rejîm 
îlan dike ku piraniya xelkê di hilbijartinê de 
beşdarî kiriye û bi vê boneyê jî, rejîm binav 
spas û pêzanînê ji xelkê dike. Lê hem rejîm 
û hem xelk jî baş dizanin ku ew gotinene 
propagandayên pûç û bênaverok in. 

Lewra ji niha ve, ron û eşkere ye, 
encama şanoya binav hilbijartina Meclîsa 
Şêwra Îslamî, nikare cuda ji encama binav 
hilbijartinên berê ên rejîmê be. Her loma, 


xelkê azadîxwaz yê Iranê bi giştî û xelkê 
hişiyar yê Kurdistanê bi taybetî, li ser 
sindoqên binav hilbijartinekê hazir nabin ku 
bi çavê xwe rojane, şahîdê serkut û 
çewsandina xwendekar, kedkar, mamosta, 
jin, ciwan û bi giştî tev çîn û texên civakê 
ne ku bi guneh û tawana xebat ji bo mafên 
herî destpêkî ên xwe, bêhurmetî bi wan tê 
kirin û tên girtin, îşkence û heta îdamkirin û 
binav nûnerên xelkê jî di Meclîsê de, 
peyvekê li ser wan hemû zulm û 
stemkariyane bas nakin. Xuya û aşkera ye 
piraniya xelkê naçin bo ser sindoqeke wisa 
ku sindoqa rewayî û berheqîdan bi rejîmekê 
ye ku tu cure rewayiyek nemaye û di bîr û 
raya giştî a cîhanê de, bi rejîma herî 
azadîkuj a vî serdemî hatiye binavkirin. 

Partiya Demokrat a Kurdistana îranê, 
hevdeng tevî gişt azadîxwazên îran û 
Kurdistanê, daxwazê ji xelkê mafxwaz yê 
îranê û civatên şoreşger ên xelkê 
Kurdistanê dike, wekî berê, bi 
beşdarînekirina berfireh a xwe di wê 
şanosaziyê de, careke din NA'yeke din a 
xurt û agirîn bibêjin Komara Îslamî û ji bîr û 
raya giştî a xelkê cîhanê re biselimînin ku ji 
wê rejîmê bêzar in, nefretê jê dikin û 
berheqiyê jêre nadin û çi din bi pîlan û fend 
û fêlên wê rejîmê naxapin û bi vî awayî 
erkê xwe di vê dema hestyar ji bo azadiyê 
encam bidin, bicî bigehînin. 

Serkeve xebata rewa û berheq a 
neteweyên pêkîner ên îranê ji bo demokrsî 
û mafê neteweyî! 

Mirin û neman ji bo rejîma azadîkuj a 
Komara Îslamî a îranê! 

Partiya Demokrat a Kurdistana 
îranê 

Deftera Siyasî 

13'ê Berfanbara 1386'an 

3'ê Çileya Pêşîn a 2008'an 


Karbidestên Rejîmê Tevî Nêzîkbûn Bi Şanoya 
Hilbijartinê, Hewlên Xwe Ji Bo Haydana 
Xelkê Mako Û Selmasê, Dest Pê Kirine 

Li gor agahiyên Navenda Nûçeyan ya PDK îranê, karbidestên 
rejîma Komara Îslamî a îranê li bajarên Xoy û Selmasê, tevî 
nêzîkbûn bi hilbijartinên Meclîsa Şêwra Îslamî, hewlên xwe ji bo 
rakişandina xelkê bi armanca beşdarîkirin di vê şanoyê de, dest 
pê kirine. 

Di vê derheqê de, karbidestên rejîmê li bajarên han de, 
serbarê gazîkirina xelkê ji bo endambûn di Hêza Besîc de û 
bidestveanîna îmtiyazên aborî di vê derheqê de, daxwaz ji xelkê 
kirine ku di şanoya hilbijartinên Meclîsa Heştem de, beşdariyê 
bikin. 

Ezmûna bi nav hilbjiartinên berê û cî bi cî nekirina ew sozên 
ku beriya hilbijartinan ji aliyê berpirsên Komara Îslamî a îranê ve 
bi xelkê dihate dan, yekji wan çaresernekirina pirsa hewcehiyên 
destpêkîn ên weke nift, gaz û wd... di demsala zivistanê de, 
bûye sedema vê çendê ku xelk piştevaniyê ji daxwazên 
karbidestên rejîmê nekin. 

Hêjayî gotinê ye ku Partiya Demokrat a Kurdistana îranê di 
daxuyaniyekê de, daxwaz ji xelkê kiriye ku di bi nav hilbijartinên 


Eniya Reformîstên Kurd Di Hilbijartinên 
Meclîsa Heştem De Beşdariyê Dike 

Husên Fîrozî, berpirsiyarê Navenda Eniya Reformxwazên 
Kurd, di heftiya borî de da xuyakirin ku ev enî di hilbijartinên 
Parlemana Heştem de bi merca wekhevî û dadweriyê dê beşdariyê 
bike. Her di vê derbarê de, Ebdula Remezanzade, Berdevkê 
dewleta berê û Waliyê pêşîn ê Kurdistanê, ji bo hevahengkirina 
partî û rêxistinên 2'yê Cozerdanî li herêmên Kurdakincî hatiye 
erkdarkirin. Bona vê yekê, wî tevî Celal Celalîzade, Seyîd Haşîm 
Hidayetî, Husên Fîrozî û Xalîd Tevekulî komîteyek ji bo 
zêrevanî û çavdêrîkirina rewşa hilbijartinan li bajarên Kurdistana 
îranê pêk aniye. 

Hêjayê gotinê ye ku Reformîstan li Parêzgehên Azerbaycana 
Rojava, Kurdistan, Kirmaşan û îlamê mijûlê çalakiyên teblîxî ên 
hilbijartina Meclîsa Heştem in û di vê derheqê de serdana 
kesayetiyên navdar û xelkê kirine û dikin. Lê di rastî de 
Reformxwaz mijûl in careke din xelkê tûşî şaşî û çewtiyê bikin û bi 
soz û qirarên pûç û vala xelkê dengder ji bo aliyê xwe radikişînin. 
Çavkaniyên nûçeyan wisa bas dikin ku rengê vê hindê nade xelkê 
bajarên Kurdistanê careke din li ser wade û sozên guhertinxwazan 
di hilbijartinan de beşdar bibin. 






& 

SIYASÎ 


Daxuyaniya Deftera Siyasî Ya PDK îranê Li Ser 
Gotinên Vê Dawiyê Ên Birêz Ebdula Ocalan 


L i gor nûçeyekê ku malpera 
"renesans"ê ji Ajansa Nûçeyan a 
Firatê wergirtiye, birêz Ebdula 

Ocalan Serokê Partiya Karkerên Kurdistanê 
(PKK) derheq êrîşên vê dawiyê ên Turkiyê 
bo ser Başûrê Kurdistanê û doza Kurd bi 
giştî, hinek babet û mijarên girîng û ecêb 
bas kirine ku şîrove û dahûrandineke zaf 
hildigire. 

Birêz Ebdula Ocalan di wan gotinên xwe 
de - ku ji aliyê Konseya Serokatiya wê 
pariyê ve jî hatiye erêkirin - careke din 
nigeraniya xwe li dor pêkhatina dewleta 
neteweyî li Başûrê Kurdistanê dide 
xuyakirin û serkevtina vê pilan û projeyê bi 
serkevtina hêla Amerîka - Îngilîstanê 
dihesibîne û gefê dixwe ku li hemberî vê 
pilanê de dê peymana Kurd - Şîe bi îran û 
Sûriyê re girê bide. Li pasawa^ wê 
hevalbendiyê jî dibêje: "Xwe bixwe li îranê 
welayetek heye bi navê Kurdistan, heke 
kêm jî be cure otononiiyek ji bo Kurdên 
îranê heye. Heke îran wê welayetê 


Kurdên Iranê rê nadin tu kesî ku 
mafê neteweyî ê wan ku hezaran 
gorî jê re dane, di Parêzgeha 
Kurdistanê de bertesk bikin. 
Parêzgehek ku tenê navê wê 
Kurdistan e û tu desthilateke 
Kurdî bi ser de nine 


kêmekê berfirehtir bike û îtirafê bi PJAK'ê 
bike, em jî dê bibêjin, kerem bike eva jî 
arteşek 100 hezar kesî..." 

Derbarê wan gotinan de em bi hewce 
dizanin dîtin û nêrîna xwe ji raya giştî re 
xuya û eşkere bikin: 

1. Ew hevalbendiya 3 qolî nek her PKK'ê ji 
vê kirîz û qeyarana ku ketiye têde, rizgar 
nake, belku PKK'ê dê bi kiryar û piratîk bike 
hêzeke serkutker û çewisînerê xwestek û 
daxwazên azadîxwazane ên gelê Kurd li 
îranê û parçeyên din yên Kurdistanê, 
nemaze ku encama hevalbendiya berê a 
wan tevî Sûriyê ji niha ve gellek bi zeqî 
xuya ye. Lewra em tevî xuyakirina 


Gotinên Wê Dawiyê Yên Ocalan Û Çend 

Têdîtinek 


Dîyako Firoxî 
Wergeran/ Selîm Zencîrî 

B akûrê Kurdistanê, weke parçeyê 
herî mezin yê Kurdistanê, roleke 
herî girîng û çarenivîssaz di bizava 

neteweyî ya Kurd de lîstiye û çeqmaq û 
birîsqeya bizava hişyariya neteweyî bo cara 
yekemîn di destpêka sedsala 20'an şûn de 
û ji rêya rewşenbîrên wê parçeyê 
Kurdistanê hate lêdayîn, paşan tîrojkên wê 
gihîştine parçeyên dinê. Bizava Kurd li 
parçeyên din yên Kurdistanê bi îlham 
wergirtin ji bizava hişyarî û xweagahiya 
netewî ya Bakûrê Kurdistanê, her yekê bi 
awayekê û di çarçoveya komek rastiyên 
hestiyar yên hundirîn, deverî û navnetewî 
de partiyên siyasî yên taybet bi xwe ava 
kirin. 

Kêm û zêde, rolek girîng di 
berbipêşdeçûna bizava rizgarîxwazî a 
Kurdistanê de lîstin û her yek ji wan bi 
awayekê, xebata xwe ji bo bidestveanîna 
maf û azadiyên gelê Kurd praktîze kirin. 

Lê mixabin bizava netewexwazî li 
Bakûrê Kurdistanê, ji ber zalbûna îdeolojiya 
pawanxwazî ya Kemalîzmê bi ser welatê 
Turkiyê de, bi awayekî hovane û sîstematîk 
hate tepeserkirin û cehd û tekoşînek dijî 
mirovî ji bo asîmîlekirina ziman û kultura 
Kurd dest pê kir. Gelê Kurd li Bakûrê 
Kurdistanê ne tenê ji mafên siyasî û aborî 
yên xwe hatin bêparkirin, belkî mafê axafin 
bi zimanê zikmakî ku ji mafên herî destpêkî 
û sirûştî yên her gel û neteweyekê ye, di 
praktîk û li yasayê de jî ji wî gelê mafxwarî 



hate standin û bi vî awayî apartayda regezî 
û kulturî bi awayek hovane li ser gelê Kurd 
li Bakûrê Kurdistanê de peya kir. 


Piştî birêveçûna bi dehan sal 
tepeserkirina sîstematîk li ser gelê Kurd, di 
destpêka dehsala 80'ê a Zayînî de, Partiya 
Karkerên Kurdistanê (PKK) avabûna xwe 
ragihand û bi vî awayî jîlemoya şoreşê geş 
bû û serhildaneke mezin li bin dar û 
perdikên kavilkirina îdeolojiya Kemalîzmê 
de çê bû. 

Herçend avabûna PKK'ê bi qonaxeke nû 
ji xebata rizgarîxwaziya Kurd tê zanîn, lê bi 
sedema wê ku partiya han di bingeh de 
partiyek Marksîst - Lênînîstî ya Rojhilatî bû, 
bi hêvênê tîr yê ortodoksî, bi çend sedeman 
nekarî çavnihêriyên civaka Kurd bidest bixe 
û di her qonaxek li xebata xwe de tûşî 
komek şaşî û xeletiyên stratejîk bûye: 

1. Avabûna PKK'ê weke hizbeke 
Marksîst - Lênînîst, ji dayîkbûnek bêwext 
bû, ji ber ku berî avabûna vê partiyê, 
Marksîzm - Lînînîzm bi xwe û bi taybet 
raveya ortodoksî ya wê tûşî kirîzek teorîk û 


nigeraniya xwe ji wan dîtin û nêrînane, hêvî 
dikin ku PKK xwe ji vê bîr û dîtinê dûr bixe 
û tûşî şaşiyeke wisa mezin nebe. 

2. îtirafkirina Komara Îslamî tu cure rewa 
û berheqiyekê ne bi PKK'ê û ne bi çi hêzeke 
din nade, her wekî çawa ew hemû hêzên 
ku di herêmê de hevalbendên îranê ne, li 
ber çavê dunyayê û raya giştî şeriyet û 
rewatiya wan tune ye û bi terorsît û 
dijberên aştiyê tên zanîn û hesibandin. 

3. Kurdên îranê rê nadin tu kesî ku mafê 
neteweyî ê wan ku hezaran gorî jê re dane, 
di Parêzgeha Kurdistanê de bertesk bikin. 
Parêzgehek ku tenê navê wê Kurdistan e û 
tu desthilateke Kurdî bi ser de nîne. Ji bilî 
vê çendê Kurdên îranê ew hinde têgihîştî û 
zana ne ku bixwe çarenivîsa xwe diyarî 
bikin û hewcehiya wan bi vê yekê tune ku 
rêzdar Ocalan ji Girtîgeha îmraliyê ve 
çarenivîs û qedera wan diyarî bike. 

Em bi dilsozane hêvî dikin ku PKK ew 
çewtî û şaşiyên siyasî dubare neke ku di 
derbasbûyî de hebûye û em li benda vê 
yekê ne di vê rewşa hesas û hestyar de bi 
têdîtin û dahûrandina kûr û berfireh û li ser 
berjewendiyên neteweyî biryarê bide. 

Partiya Demokrat Ya Kurdistana îranê 
Deftera Siyasî 
31.12.2007 

pratîk hatibû. Pirsa Komonîzma Karkerî di 
halê riswayî û hiloşînê de bû û Soviyet wekî 
rûgeha Komonîzmê di hundirê xwe de ber 
bi heliyanê diçû. 

Mixabin avakarên PKK'ê bêagah ji wan 
guhertinan û li ser bingeha wan teoriyan, 
teorî û praktîka xwe darêtin, ku li melbenda 
jidayîkbûna xwe de tu kirryarê wê 
nemabûn. 

Niha jî piştî borîna 20 sal li ser hiloşîna 
dîwarê Berlînê û hiloşîna Soviyetê, hêj 
rêberên PKK'ê pêdeçûn bi têz, teorî û 
bingehên fikrî û îdeolojîkî yên xwe de 
nekirine û heya niha peyvek di vê derheqê 
de, ne ji rêberên wê hatiye bihîstin û ne jî 
di ragihandînên giştî yên wê de reng 
vedaye. 

2. Armanca PKK'ê weke her partiyek 
Komonîstî, pêkanîna civakek Komonîstî ye. 
Weke Marks dibêje Proltariyayê tu welatek 
nine, lê rêberên PKK'ê tu demekê di 
ragihandinên xwe de bi eşkere li ser vê 
mijarê nepeyivîne, heta ji bo rakişandina 
hêza xelkê bo aliyê xwe dirûşma 
rizgarkirina Kurdistana mezin avêtin. Lê di 
kiryar de ji ber ku wê demê, birêz Ebdula 
Ocalan li bajarê Demişq a Sûriyê de akincî 
bû û dijiya, him Ocalan û him jî endamên 
rêveberiya wan, Kurdistanîbûna Rojavayê 
Kurdistanê(Kurdistana Sûriyê), înkar dikirin 
û nemaze alîgirên wan digotin: "Bakûr, 
Başûr, Rojhilat - Apo Serokê welat" û 
bi vî awayî Kurdistan bibû bi welatek ku 
tenê ji ber bixêrhatinkirina Hafiz Esed, 
tenê xwediyê Bakûr, Başûr û Rojhilatê bû û 
baskirin ji Rojava jî bive bû (di vê derheqê 
de hûn dikarin mêzeyî pirtûka "Sibee eyam 
mee Ebo" bikin). 

3. PKK take rêxistinek Kurdî bû ku bi 
eşkere tevî Hikûmeta Herêma Kurdistanê 
dijberî dikir û heta Parlemana Kurdistana 

îraqê bi Federasiyona eşîretan dihesiband. 

4. PKK take rêxistina Kurdî ye ku bi 
eşkere maytêkirin di kar û barên hundirîn 
yên parçeyên din ên Kurdistanê de dike û 
rêxistinên girêdayî bi xwe tê de ava dike û 
cehdê dike ku ji hêz û petansiyela mirovî a 
parçeyên din yên Kurdistanê bi awayek 
taktîkî û weke alavekê mifahê bistîne. 

5. PKK take rêxistina Kurdî ye ku 
hevdem digel sê dagirkerên Kurdistanê, 
(rejîma berê ya îraqê, rejîma Sûriyê û 
Iranê) di pêwendiyê de bû û îdea dikir ku 
hêzek rizgarker e. Lê dema ku dikete bin 
givaş û zextên wan dewletan de, 180 
derecan dizivirî, her te digo çi neqewimiye!! 
Bo mînak dema ku Ebdula Ocalan li 
Kenyayê hate girtin, xelkê Rojhilatê 
Kurdistanê bi merema hevderdî û 
hevxemiya bi Kurdên Kurdistana Turkiyê re 
rijiyane ser şeqaman û hevdem digel 
hevxemiya bi nisbet girtina Ocalan re, 
xwastek û daxwaziyên xwe jî anîn ziman. 
Dirûşmên weke "Mirin bo Komara Îslamî" û 
"Qasimlo, Qasimlo, rêya te dirêjî heye" 
diqîrandin. Bi taybet li 3'ê Reşemeya 
1377'an(1998) li bajarê Sine de bi dehan 
kes ketine ber êrîşa hêzên rejîmê û di nava 
xwînê de gevizandin, lê mixabin Konseya 
Serokatiya PKK'ê di daxuyaniyekê de bona 
xweşxizmetî bi rejîma Xumênî, ciwan û 
xortên bi hest û welatparêz yên Kurdistana 
îranê bi Kemalîst bi nav kirin. 

Xêncî wan hemû şaşî û xemsariyên ku li 
jor qala wan hate kirin, xala herî lawaz a 
PKK'ê û rêveberiya wê eva bû ku piştî 
destbiserkirina Ocalan, Konseya Serokatiya 
PKK'ê ne tenê nekarî xwe ji hejmoniya 
Ocalan rizgar bike, belkî nekarî bi 
meşandina hin reforman xwe^ di nava 
hevkêşeyên siyasî yên piştî ll'ê îlonê de jî 
cih bide û bi vî awayî delîveyekê bo 
xweguncandin tevî pêvajo û prosesa 
demokratîzasiyona devera Rojhilata Navîn 
pêk bîne. 

Ji ber ku çarenivîsa PKK'ê pêtir ji caran 
bi Ocalan re girê da. Heya ku di |bin 
çavedêrî û^zêrevaniya Mît a Turkiyê û li 
zîndana îmraliyê ve, konfederalîzma 
demokratîk di devera Rojhilata Navîn de 
cihgir bike. 

Têz û teoriya herî dawîn ya birêz 
Ocalan, ^ pêkanîna hevalbendiya 
Kurd+Şîî+Îran+Sûriyê ye ku emê hewlê 
bidin wê şirove û analîz bikin. 

Birêz Ocalan di gotinên xwe yên dawîn 
de ku Ajansa "Firat"ê û RO 3 TV'yê jî 
weşand, nîgeraniya xwe ji pêkhatina 
dewleta neteweyî li Başûrê Kurdistanê de 
tîne ziman û serkevtina azmûna binirx a 
Herêma Kurdistanê bi pîlana împeryalîzma 
Amerîka - Îngilîzê!! dihesibîne. Eva jî di 
halekê de ye ku neteweya Kurd û tev 
partiyên siyasî û resen yên Kurd, bi çavên 
hêviyê ve mîzeyî vê azmûna bihagiran a 
Başûrê Kurdistanê dikin ku xwe di 
Hikûmeta Herêma Kurdistanê de dibîne û 
amade ne ku bi dil û can parêzvaniyê jê 
bikin, çunku ceribîna han berhema tekoşîn 
û xebata bi dehan salî ya Kurdan e. 

Ya ji wê jî ecêbtir, ev e ku birêz Ocalan 


gefan dixwe û dibêje hewce ye li hemberî 
vê pîlan û komploya Amerîka û Îngilîs de, 
(anku pêkhatina Hikûmeta Herêma 
Kurdistanê), hevalbendiya Kurd + Şîe + 
îran + Sûriyê pêk were. 

Dîsan seyar û ecêbtir ji wê jî dibêje: "Li 
îranê di esas de eyaletek bi navê 
Kurdistanê (merem Parêzgeha Kurdistanê 
ye) heye, her çend ku kêm û bertesk jî be, 
lê dîsan otonomiyek e ji bo Kurdên îranê. 
Ger îran vê Parêzgehê hinek din jî 
berfirehtir bike û PJAK'ê jî bi fermî binase, 
wê demê em jî dê jêre bibêjin! ha kerem 
bike eva jî hêzek 100000 kesî". 

Derheq wan gotinên Ocalan, em bi 
hewce dizanin ku di çend xalan de têdîtinên 
xwe bînin ziman. 

1. Berevajî nêrîn û gotinên Ocalan, 
Hikûmeta Herêma Kurdistanê ne tenê 
encama pîlana Amerîka û Îngilîs nîne, belkî 
encama xebat û tekoşînek dijwar û bixwîn 
e, destkevta herî binirx û bihagiran ya 
bizava rizgarîxwazane ya Kurdan, aliyê kêm 
di sedsala dawiyê de ye. 

2. Berevajî nêrînên wî, tevgera Kurd bi 
berçavkên îdeolojîk ve mêzeyî pêwendiyên 
siyasî yên navneteweyî û deverî nake û IL 
ser vê baweriyê ye ku berjewendiyên 
hevbeş, pîvan û merca pêwendiyên 
dîplomatîk e, ne teoriyên kevinbûyî û pasîv 
yên îdeolojîk. 

3. Bizava neteweyî û demokratîk a 
Kurdistanê berevajî nêrînên birêz Ocalan, 
ne tenê xwe bi hevalbendê rejîmên îran û 
Sûriye nizane, ji ber ku wan du rejîmên 
tepeserker bi zevtkerên maf û azadiyên 
gelê Kurd dizane û bi dehan sal e ku 
xebatekî bêrawestan li dijî wan du rejîmên 
serberedayî dest pê kiriye. 

4. Mêhwera îran + Sûriye, tewera 
fitne, şer û terorê ye. Di halekê de ku 
tevgera neteweyî a Kurd di eniya 
demokrasî û dijî terorîzmê de cih girtiye. 

5. Bo agahdariya birêz Ocalan, xincî 
parêzgeha Kurdistanê, parêzgeha 
Azerbaycana Rojava, Kirmaşan, Loristan û 
îlam û parek ji parêzgeha Hemedanê jî 
Kurdakincî ne û ne tenê Kurd di Rojhilatê 
Kurdistanê de xwedî otonomî nîne, belkî ji 
mafên xwe yên herî destpêkî, siroştî û 
mirovî bêpar in û bêtir ji 6 dehsalan e ku ji 
bo misogerkirina hemû maf û azadiyên xwe 
di xebatek rewa û demokratîk de ne. 

6. Xelkê Kurdistana îranê, PJAK'ê bi 
rêxistinek serbixwe nizanin û ev gotina 
birêz Ocalan bi tevahî perde li ser 
girêdayîbûna PJAK'ê avêt û berevajî nêrîna 
Ocalan, eva Komara Îslamî nine ku 
meşrûiyet û rewatiyê dide rêxistinên 
Kurdistanê, belkî eva xelkê welatparêz û 
şoreşvan yê Kurdistanê ye ku biryara xwe 
ya dawîn li ser partiyan dide. Girîngtir ji wê 
jî, rejîmekê ku bi xwe rewatî nebe, çawan 
dê bikaribe berheqiyê bide PJAK a birêz 
Ocalan?! 

7. Tevgera neteweyî - demokratîk a 
Kurdistanê û xelkê xebatkar û welatparêz 
yên Kurdistana îranê, rê û iznê bi tu kes û 
aliyekê nadin ku maf û azadiyên wan bikin 
bi destmaya bazirganiyên siyasî. Herwiha 


hişyartir û agahtir ji wê yekê ne ku hewcehî 
bi birêz Ocalan hebin heya ku di zîndana 
îmraliyê de bi çarenivîsa wan bilîze. Ger em 
bêjin ku Ocalan di bin zext û givaşên Mît a 
Turkiyê de, neçar bi gotina wan axaftinan 
hatibe kirin, erê gelo piştrastkirin û 
pesendkirina gotinên han ji aliyê Konseya 
Serokatiya PKK'ê ve, tu cihekê ji bo guman 
û dudiliyê dihêle ku eva siyaseta fermî ya 
PKK'ê ye. 

Di dawiyê de em hêvî dikin ku Konseya 
Serokatiya PKK'ê bi pêşde girtina siyaseti 
demokratîk û neteweyî,^ pişt û çarenivîs; 
xwe bi Komara Îslamî a îranê ve girê nede. 
Çunku Komara Îslamî ber bi nemanê ve 
taw ketiye û her partiyek, çarenivîsa xwe bi 
vê rejîmê ve girê bide, ji bilî rojreşî û 
têkçûnê, tu pêşerojek nabe. 

Em bi hewce dizanin vê rastiyê ron 
bikin ku rexneyên me di vî wextî de ku him 
ji bo PKK'ê û him ji bo hemû Kurdan gellek 
hestiyar e, tenê bi merema hişyarkirina vê 
rêxistinê ji xeterên ku li ser rêya wê ne, ne 
armancek din. 


Şandeke PDK Iranê Seredana Rêxistina 
Komeleya Zehmetkêşên Kurdistana îranê - 
Rewta Çaksazî Û Geşepêdanê Kir 



Roja çarşem, 09.01.2008'an, şandeke PDK 
îranê bi serokatiya birêz^ Mistefa Hicrî, 
Sekreterê Giştî ê PDK îranê, seredana 
rêxistina Komeleya Zehmetkêş ên Kurdistana 
îranê - rewta çaksazî û geşepêdanê kir. 

Di vê hevdîtinê de, her du alî li ser pirsên 
herêmê ên weke êrîşên Tukriyê bo ser axa 
Herêma Kurdistanê, Iraq, Felestîn û nemaze 
zirûfa niha ya îranê, opozîsyona Kurd û Îranî û 
pirsa Kurd bi berfirehî axivîn û bîr û ra 
guhertin. 

Her du aliyan hilbijartinên rejîmê bi giştî 
weke hilbijartinên rûyekî hesibandin û li ser vê 
baweriyê bûn ku tenê nûnerê rejîmê ne ku 
dikarin biçin meclîsê. Lewra divêt xelk bi 
beşdarî nekirin di binav hilbijartinên rejîmê de, 
her weke berê "NA"yek din bêjin rejîmê û ji 
giştî xelkê cîhanê^re bidin îsbatkirin ku rejîma 
Komara Îslamî a îrane ne xwediyê rewabûnê 
ye û ne nûnerê xelkê îranê. 

Her wiha her du aliyan li ser yekîtî û 
hevalbendiya hêzên Kurdî û hemû saziyên 
neteweyên bindest ên îranê ji bo gihîştin bi 
azadî û mafên xwe tekez kirin. 

Hêjayî gotinê ye şanda PDK îranê 
pêkhatibû ji birêzan Mistefa Hicrî, Sekreterê 
Giştî ê PDK îranê, Têmûr Mistefayî, endamê 
Deftera Siyasî, Husên Nazdar, endamê 
Komîteya Navendî, Şaho Ferazmend û Elî 
Soranî, endamê^ Şêwirmend ên Komîteya 
Navendî a PDK îranê ku ji aliyê birêz Omer 
Îlxanîzade, Newîd Mêhrawer, Baran Rizayî, 
Sebah Emînî, endamên Birêveberî û Aram 
Muderisî û Emîr Selewatî ve, bi germî hate 
pêşwazîkirin. 

Dijwariyên Zivistanê Jiyana 
Xelkê Urmiyê Tal Kiriye 

D i çend rojên borî de, ji ber nizimbûna 
dereceya hewa li pirraniya herêmên îranê, li 
bajarê Urmiyê jî xelk bi xurtiyek zêdetir bi vê 
dirûy û rewşê re berbirû bûye û zivistaneke 
dijwar derbas dikin. Ji ber barîna berfê û bagerê ku bûye 
sedema nizimbûna dereceya hewa, ji roja sêşem, 
08.01.2008'an, virde li pirraniya tax û bajarokên bajarê 
Urmiyê gaz hatiye qutkirin. Ev hal û rewşe ji bo 50 ji sedê a 
xelkê pêk hatiye û heta gihîştina vê raporê rewşa han her 
berdewam e. 

Di rojên derbazbûyî de, berpirsiyarên dewletî bi soz û 
qirarên çêbûna dirûv û rewşê û girêdana dubare a gazê, 
dest bi xapandina xelkê kirine. Rayedaran tenê karek ku ji 

bo xelkê encam dane,| 
dayîna 40 lêtir petrolê bi^ 
buhaya 1000 tûmenan jil 
welatiyan re bû ku ew jîl 
tenê gihîşte destêP 
hejmarek kêm ji xelkê. 

Rêzên dirêj ênl 

rawestana xelkê ûl 

pevçûnên navbera| 

welatiyan di rêzên bidestxistina niftê taliya rewş û dirûvê du 
qat zêde kiriye. 

Di çend rojên borî de, tenê navenda bajarê Urmiyê, ew 
jî car caran gaz hebû. Ji ber nebûna gazê û karnekirina 
nanpêjxaneyan buhaya her nanekê gihîşte 200 tûmenan û 
ew jî nakeve destê her kesî, nan bi zehmet û dijwarî peyda 
dibe. 

Êvariya roja înê, 10'ê Çileya Paşîn xwendekarên 
zanîngeha Urmiyê ku çend roj bû ji ber nebûna gazê û sira 
dijwar a zivistanê li xewgehan bêzar bibûn, li ber deriyê 
Parêzgariyê li bajarê Urmiyê gireva nerazîbûnê lidarxistin. Di 
halekê de ku hewa pirr nizm bû û berf bi xurtî dibarî, 
xwendekaran heta hatina Parêzgar û Serokê Zanîngehê 
gireva xwe dom kirin, bi soz û wadeya berpirsiyaran ji bo 
çêbûna rewş û dirûva pêkhatî, gireva han a nerazîbûnê di 

bin serma û dijwariya 
hewayê zivistana Urmiyê 
seet 19'ê şevê bi dawî 
hat. Gireva han a 
nerazîbûnê ji seet 15'ê 
êvar dest pê bibû, 
berpirsiyaran tenê karek 
ji bo xwendekaran kirin, 
ew jî paşdexistina 

ceribandinên xwendekarên zanîngehan bû ku ji 21'ê mehê 
dê dest pê bibin. 

Di nava vê dirûva aloz û nexweş de, gellek astengî 
derketine pêşberî rêwiyan û bi qaseke berfireh rêwî li ser rê 
û şeqamên bajarê Urmiyê tên dîtin. Her wiha lawazî û 
kêmaniyên sîstema hatin û çûna giştî rewş kûr û aloztir 
kiriye û tu berpirsiyarek bersivderê xelkê nine. Di halekê de 
ku li dema cîrebendiya benzînê, berpirsiyaran soza 
bihêzkirina alav û pêwîstiyên hatin û çûyîna giştî ji welatiyan 
re didan û niha bi barîna berfa kêmtirî 20 CM li Urmiyê, em 
şahîdê dijwarî û nivîşkanbûna jiyana xelkê ne. 

Di vê rewş û halî de, bazara firotina alavên germkerên niftê 
bi berfirehî heye û kesên ku van karane dikin, bi firotina 
çend qatan zêdetir a van alav û amûran, diraveke baş diçe 
berîka wan. Xelkê bêçare mecbûr in ji bo sax û silametmana 
xwe wan alavan bikirrin tu organek çavdêriyê bi ser karê 
van kesên qazanc û derfetperest tune ye û lêpirsînê li ser 

odelek ji desthilatdariyê ye ku tê de desthilatdarî ne mîratî 
ye û heyama Serok Komariyê sînordar e. Di wî şêwazê de, 
serokê welat ku Serok Komar e, bi dengê rasterast û 
nerastrast yê gel tê hilbijartin. Komar di warê wateyî de hilgirê 
beşek ji demokrasiyê ye, lê di heman demê de, gellek ji rejîmên dîktator 
ên neseltenetî(padîşahî) jî bi Komarî tên binavkirin. Derheq vê çendê, 
sîstema Komarî tenê bi wateya hikûmeta neseltenetî ye. 

Berî şoreşên Amerîka û Fransayê, di hizra siyasî a Rojavayê de, 
sîstemek bi Komarî dihat hesibandin ku ewlehiya gişt a gel dabîn bikira. 
Di vî warî de hikûmetên padîşahî û arîstokrat û heta hikûmetên ku azadî 
sînordar dikirin lê li hember de ewlehiya gel dabîn dikirin weke Komarî 
dihatin hesibandin. Derheq vê çendê Jan Bodin, hizirvanê siyasî û civakî 
ê Faransayî di sedsala 18'an de, di pirtûka xwe a bi navê Komarî de, qala 
padîşahî, arîstokrasî û dewleta gel dike. Ji şoreşên Amerîka û Fransayê 
şûn de, Komarî wateyek yasayî bixwe ve digire. Di sîstema han de, 
mafên sivîl û azadiyên takekesî tên garantîkirin û Komarî weke neyar li 
hember dîktatoriya seltenetî yan bi wateyek din, azadîxwazî(lîberalîzm)tê 
hesibandin. Lê piştî damezrandina sîstemên demokrat li welatên seltenetî 
ên Ewropayê, Komarîxwazî wateya radîkal a xwe ji dest dide, çunku 
sîstemên seltenetî hêj wiha nîşan didin ku rewatiya wan ji gel hatiye 
wergirtin ne ji vîn û îradeya Xwedê. 

Hin kevneparêz(mohafizekar)ên Amerîkayî, Komarê ji bo hikûmeta 
mercdar(meşrotê), hikûmeta yasa û yasayîbûna hikûmetê bi kar dibin û 
demokrasiyê weke (mobokrasî) yan hikûmeta xelkê nezan dihesibînin. 

Em dikarin Komarên nû bi ser sê girûpan de parve bikin ku bi awayî 
ne: 

1- Komara demokratîk: Ji modela hikûmetên Rojavayî ku di rastî de li 
ser bingeha xwestek û daxwaza gel hatine damezrandin û yasayên 
demokrasiyê bi tevahî bi ser de zal in û desthiltadarên welat ji rêya 
hilbijartina giştî ve tên diyarîkirin. Lê bo mînak asta desthilata Serok 
Komar û sînorê desthilata wî li dewletên Amerîka û Fransayê ne wekî hev 
in. Li Amerîkayê desthilat di navbera Serok Komar û "Kongress"ê de tê 
parvekirin. Serok Komarê Amerîkayê, serokê hikûmet û serok wezîr e û 
hewcehî bi dengê pirranîya nûnerên "Kongress"ê tune, Kongressê 
desthilata danîn û rakirina Serok Komar tune ye û Serok Komar jî nikare 
Kongressê hilweşîne. Serok Komar dikare biryarên "Kongress"ê 
nepejirîne. Di wî welatî de, Dadgeha bilind a welat çavdêriyê bi ser kar û 
barên her du aliyan de dike û pirensîpa cudahiya desthilatan li Amerîkayê 
bi tevahî tê cîbicîkirin. 

Lê li Komara Fransayê, desthilat di navbera dezgehên hikûmetî û 
Parlemanê de tê dabeşkirin. Serok Komar di wî welatî de xwediyê 
desthilatek zaf e û ji ber ku kar û bar ji rêya Serok Wezîr ve dimeşin, 
divêt herdem li hember Parlemanê de bersivder be û hewlê bide ku 
herdem pirraniyê di Parlemanê de biparêze. 

2- Rejîma Komarî, ji modela Komarên Başûr û Navîna Amerîkayê: 
Welatên han her binav Komarî ne, çunku daxwaza gel xwediyê tu rolekê 
di birêvebirina kar û barên welat de nîn e û pîvana cudakirina desthilatan 
nahê liberçavgirtin. Di welatên han de, hilbijartin şanoyî ne û Serok 
Komar bi zor û bo heyameke nediyar desthilatdariyê dike. 

3- Komarên demokratîk û gelî: Rejîmên ku li Ewropa û Asyîyaya 
Rojhilat desthilatdariyê dikin. Di sîstemên han de, bi nav Piroltariya, yan 
tex û qata kedkar desthilatdariyê bi ser welat de dike û ji ber vê çendê 
ku di wan welatan de tenê partiyên Komonîstî xwediyên mafê çalakiyê 
ne, desthilat di destê wan de ye. Di rastî de di welatên han de azadiyên 
weke azadiya çapemeniyê, azadiya raman û azadiya lidarxistina civînan 
tune ye. 

Çavkaî: 

"Danişnamêyê Siyasî" 

"Ferhengî Ramiyarî Nîga" 

Encamnameya Azadiya Çapemeniyê Di Sala 2007’an De 

Kuştin, Çewsandin, Sansor 


i raporekê de, Rêxistina 
Nûçegihanên Bêsînor 

encamnameyek rewşa Çapemeniyê 

di sala 2007'an de weşand. Li jêr em dê hin 
beşên wê daxuyaniyê bixin pêşberî 
xwendevanên Agirî. 

Di vê raporê de hatiye: Di sala 2007'an 
de aliyê kêm 86 rojnamevan li seranserê 
cîhanê hatine kuştin. Ev hejmare her sal 
ber bi zêdebûnê ye û di dema 5 salên çûyî 
de, hejmara rojnamegerên kuştî ji 25 kesan 
yê gihîştiye 88 kesan ku zêdebûna 244 ji 
sedê li gor vê heyamê nîşan dide. 
Serhejmariya herî nêzîk bi vê hejmarê, di 
sala 1994'an de bû ku di vê salê de 103 
rojnameger di nifşkujiya Rwandayê ê şerê 
navxweyî yê Cezayîr û Yûgoslavyayê hatin 
kuştin. 


Ji nîvê zêdetîr a rojnamevanên 
kuştî di sala 2007'an de li îraqê — 
hatine kuştin 

Di vê derbarê de Nûçegihanên 
Bêsînor radigehîne: "Heta niha di çi 
welatekê de û çi demekê ev qasa 
rojnamegeran nehatiye kuştin. Li îraqê 
ji destpêka êrîşa Amerîkayê di sala 
2003'an heta îro, 207 karmendên 
medyayan hatine kuştin. Ne li şerê 20 
salî yê Viyetnamê û ne li neslkujiya 
Rwandayê û ne di şerê navxwe ê 
Yûgoslavyayê de, kuştina vê hejmarê ji 

goriyan di nav alîkarên medyayan 
bêsabîqe bûye. 

Rojnamevanên kuştî li îraqê (47 gorî), ji 
bilî îstisnayekê ku nûçegihanekî Rûsî bû, 
hemû îraqj ne. Wan hemûyan ji bo 
medyayên Îraqî kar dikirin û bûne goriyên 
cinayetan. Hemû ev kesane ji ber karê 
rojnamevaniyê yan wan medyayan e ku 
têde dixebitîn. Girûpên Çekdar li îraqê, 
rojnamegerên medyayên nêzîk bi girûpa Olî 
an dijberê xwe re an kesên ku bi girûpên 
çapemeniya biyanî re kar dikin an 
çavkaniya diravî a biyanî hene, didin ber 
êrîşên xwe. 

Li Somaliyayê 8 rojnamevan hatine 
kuştin. Di vî welatî de, pêla terorek 
bêsabiqe sala 2007'an kire sala herî zêde a 
kuştina rojnamegeran di dema deh salên 
borî de. Di sala derbazbûyî de, çekdarên 
Îslamîst hêzên dewleta demkî û hevgirtiyên 
Etyopyayê dane ber êrîşên xwe ên 
berdewam. Di rewşekê de ku medyayên 
biyanî naxwazin nûçegihanên xwe ji bo 
welatê herî xeter ê cîhanê bişînin, 
rojnamevanên Somalyayî dibin goriyên 
tund û tûjî û aloziyan. 

Li Pakistanê 8 rojnameger di sala 
2007'an de hatine kuştin. 

Li Serîlankayê 3 rojnameger ji ber 
xurtbûn û berdewambûna şerê navbera 


hêzên Arteşê û Bebrên Tamîl hatine kuştin. 

Li Erîtreyê 2 rojnamevan hatin kuştin. 
Ev welate di encamnameya sala 2007'an a 
Nûçegihanên Bêsînor di pileya dawiyê de 
cih girtiye. 

Berevajî rêxistinên din, serhejmariya 
Nûçegihanên Bêsînor tenê ew 
rojnamevanên ku mirina wan pêwendiyek 
rasterast bi erkê ragihandinê ê wan qewimî 
ye, li xwe digire. Vê rêxistinê dehan xalên 
kuştina rojnamevanan ku di bin lêkolînê de 
ne an bi sedema xuyanebûna sebebê 
kuştinê bi awayekî demkî daniye qiraxê. 

Di sala 2007'an de, her rojê 2 
rojnamevan hatine girtin 

Di destpêka Çileya Paşîn a sala 2008'an, 
li seranserê cîhanê 135 rojnameger di 
girtîxaneyê de ne. Ev hejmare di salên borî 



de guhertinek wisa bi xwe ve nedîtiye. Di 
sala 2007'an de, bi giştî 887 rojnameger ji 
azadiyê bêpar man. Hejmara herî zêde a 
binçavkiriyan li Pakîstanê bû, bi 195 xalan, 
piştre Kuba bi 55 rojnamevanên girtî û îran 
bi 54 rojnamevanên binçavkirî di pileya 
sêyem de ye. 

Nûçegihanên Bêsînor di vê derbarê de 
îlan kir: "Li cîhanê nêzîk 30 dewlet 
rojnamevanên nerazî digirin û zîndanî dikin, 
ji bo rêberên paşverû ên van welatan, 
zîndan take bersiv bi rexne û gazindeyên 
jin û mêrên rojnamevan e. Em daxwaz 
dikin ku 135 rojnamevanên girtî li seranserî 
cîhanê serbest werin berdan. 

Li gorî rapora han, ji bilî gefxwarinê, 
revandina rojnamevan jî zêde bûye.Di sala 
2007'an de, hejmara rojnamegerên revandî 
zêde bûye. Li îraq û Efxanistanê rehîngirtin 
ê bûye karek asayî û gellek rojnamevan bi 
destê rehîngirên xwe tên kuştin. 

Çîn bi 33 û Kuba bi 24 rojnamegerên 
girtî, bêtirî çar sala ye ku mezintirîn 
girtîgeha rojnamevan li cîhanê ne. Dewleta 
Pekîn û Havanayê bi kêmî rojnamevanan 
azad dikin û pirr caran rojnamevanên girtî 
çend mehan piştî bi dawîbûna hukmê xwe 
yê girtîgehê tên berdan, lê bi lezgînî yên 
din cihê vala yê wan tejî dikin. 


Azerbaycan bi girtina 7 rojnamevanan 
di sala 2007'an de, hejmara rojnamevanên 
girtî li vî welatî, gihîşte 8 kesan. Ev rewşe li 
Azerbyacanê tiştek nû ye û rewşa nebaş a 
azadiya çapameniyê û astengên zêdetir ên 
desthiltadaran li hember rojnamevanên 
rexnegir dide xuyakirin. 

îran di polênê rêzkirina sala 2007'an 
de, li nava 169 welatan di pileya 166'ê de 
cih girtiye. Li îranê rojnameger tevî serkut 
û çewsandina xurt û berfireh a hukûmetê 
berbirû ne û ji wan re nadin ku rexne an 
daxwazek siyasî û civakî bigirin. Ji ber ku 
her sal îran girtîgeha herî mezin a 
rojnamevanan di Rojhilata Navîn de bûye. 
Niha 11 rojnamevan û 2 nivîskarên 
malperên înternetî li îranê di girtîgehê de 
ne. Ednana Hesenpûr, rojnamevanê Kurd li 
ber xetera îdamê ye. 

Hepskirin take rêya bêparkirina 
rojnamevanan ji azadiyê nîn e. Li sala 
2007'an di 15 welatên cîhanê de, 67 
rojnamevan û hevkarên medyayan bi rehîn 


hatine girtjn. Devera herî bixeter li 
cîhanê hêj îraq e û ji destpêka sala borî 
ve 25 rojnameger hatine revandin. Li 
’ Pakistan û Efxanistanê jî ev rewşe ji bo 
rojnamevanan heye. 

2676 malperên înternetî û 
"weblog" hatine daxistin û xebata 
wan rawestaye 

Nûçegihanên Bêsînor di rapora xwe 
de dide eşkerekirin ku dewletên wekî 
Çîn, Bûrma û Sûriyê hewlê didin tora 
înternetê bikin torek girtî û di asta dan 
û standinên hundirîn û navbera kesên 


xwediyê îznnameya bikaranîna înternetê. 
Rapora han destnîşan dike ku di sala 
2007'an de, li seranserî cîhanê aliyê kêm 
2676 malperên înternetî û weblog hatine 
daxistin û xebata wan hatiye rawestandin. 
Piraniya van malperan odeyên gotûbêjê 
bûne. Lê Çîn mezintirîn sansoryçiyê 
înternetê ye. Nûçegihanên Bîsînor dide 
zanîn ku îran jî yek ji welatên serkutker û 
dijber di warê înternetê de ye û di nav 
lîsteya 13 welatên dijminên înternetê li 
cîhanê cih girtiye. 

Encamnameya azadiya 

çapemeniyê di sala 2007'an de 

86 rojnamevan hatine kuştin 

20 alîkarên ragihandin û çapemeniyê 
hatine kuştin 

887 rojnameger hatine girtin 

1511 rojnameger ketine ber êrîşê û gef 
ji wan hatiye xwarin 

528 medya hatine sansorkirin 

67 rojnamevan hatine revandin 

înternet 

37 nivîskarên weblogan hatine girtin û 
binçavkirin 

21 nivîskarên weblogan ketin ber êrîşê 
û gef ji wan hatiye xwarin 

2676 malperên înternetê hatine 
daxistin(bloke) û xebata wan hatiye 
rawestandin 

L i bajarên kurdan ên mîna Bidlîs, 
Agirî, Batman, Diyarbekir, Ruha, 
Wan û Mûşê kuştinên ku wek 

kuştinên namûsê, wek kuştinên edetan tên 
binavkirin, çê dibin. Ev kuştinên hanê di 
encama koçberiyê de êdî li bajarên wekî 
Stenbol, Adena, Antalya, Mêrsîn, Îzmîr û 
Sakaryayê jî çê dibin. Li van deveran 
têgeha namûsê di ser bedena jinê û 
zayendiyê re tê nasandin. Namûs di ser 
beden û zayendiya jinê re tê fêmkirin. Di 
nav malbatê de jinên ciwan yan jî keçên 
15-20 salî li gundan yan jî li navçeyan ger 
bi awayekî nehînî ligel mêrekî di nav 
peywendiyê de be û ev peywendî ji layê 
malbatê ve bête bihîstin, hingê malbat vê 
yekî herwekî "namûsa me herimî, divêt bê 
paqijkirin..." têdigihê, wisa fêm dike. Dibe 
ku ev peywendî bi zora mêrî jî çê bûbe. 
Aşkera bûyîna peywendiyê jî, pirranî bi 
hemîlebûnê re derdikeve meydanê. Malbat, 
ji ber ku leke li şerefa malbatê daye, hingê 
di vî warî de biryara kuştina keçikê didin û 
vî karî jî yan bi destê birayê piçûk yê 
jinê/keçikê, ger birayekî wisa nîn be, bi 
destê birayê mezin yan jî pismamekî wê 
didin kirin. Mezintirîn tundreviya li hemberî 
jinê bi vî awayî tê pêkanîn. Herwisa, ev jî tê 
zanîn, ew malbatên ku karên wisa dikin, di 
nav civakê de qedrê wan zêdetir dibe. 

Televîzyon, rojname û radyo dema ku 
nûçeyên bi vî rengî belav dikin bal dikşînin 
ser meclisa malbatê: "Meclisa malbatê 
civiya. Bona paqijkirina vê lekeya li ser 
malbatê û bona parastina şerefa malbatê 
biryar hatiye dayîn ku ew jin yan jî keça ku 
di nav peywendiyên nehînî de ye, bête 
kuştin." 

Li gund yan jî li navçeyê ger destê 
mêrekî li porê keçek yan jî jinekê bikeve, ev 
yek dibe meseleya namûsê. Bûyereka wisa 
dikare bibe destpêka şerekî xwînî. Aliyekî 
vê diyardeyê ev e. Lêbelê aliyekî din yê 
diyardeyê jî heye, ku tê zanîn, lê behsa wê 
nayê kirin, diveşêrin. Her kes pê dizane lê ji 
nedîtî ve tê. Di vê gotarê de ez ê hewl 
bidime xwe da ku pîçek bal bikşînim ser vê 
yekê. 

Di herêma kurdan de ji sala 1984an û 
vir de, ev serê 25 salan e şer heye. Hêzên 
asayîşê her tim li gundan, li navçeyan 
operasyonan dikin. Carînan, jin û mêr û 
ciwan û pîr, giş bi hev re bi komelî têne 
girtin. Kesên ku têne grtin, carînan bi 
zincîran bi hev ve têne girêdan û wan dibin 
polîsxane yan jî meqerên leşkerî. Li van 
deran, hêzên asayîşê, jinên ciwan ji yên pîr 
cihê dikin û wan li cihekî din girtî ddihêlin. 
Di lêpirsînê de ligel îşkenceyê tecawuz 
(destdirêjiya namûsa jinê) jî heye. Di vê 
prosesê de korucî (cehş), endamên 


JÎTEMê, tîmên taybet (quwetî xas), 
cendirme, polîs û leşker bi darê zorê 
namûsa jinan diherimînin. Mêrên ku hatine 
girtin, ango bav û bira û mam û hwd. hay ji 
rewşê hene. Lêbelê li hemberî tiştên bûyî 
bêdeng in. Ji nedîtî ve tên, her wekî ku 
tiştek wisa çê nebûye. Ew meclisa malbatê 
ku li gund, li navçeyê ji ber peywendiyeka li 
derveyî edetan dikare derbareyê jinan de, 
derbareya keçan de biryara kuştinê bide, 
lêbelê li hemberî wê herimandina namûsê 
ku li meqera leşkerî ji layê hêzên asayîşê ve 
çê bûye, bêdeng dimîne. Ger destdirêjiyeka 
wisa ji layê hêzên asayîşê ve çê bûbe, ji 
nedîtî ve tên, her wekî ku tiştekî wisa çê 
nebûye. Ger li gund, li navçeyê, li bajêr ev 
peywendî bi yekî ji gelê wan re çê bûbe, 
hingê dibêjin "namûsa me herimî, tenê 
kuştin dikare viya paqij bike", lêbelê ger ev 
destdirêjî ji layê endamekî hêzên asayîşê ve 
bête kirin, hingê nabe mesele. Ew mêrê ku 
dibêje namûsa me herimî û bi xwînsarî gule 
berdide xwîşka xwe, qet bala xwe nade ser 
pêvajoyeka wisa, li ser vê yekê nafikire. 
Diyardeya namûsê çawa ku li gorî cih û 



zemanê ku bûyer rû daye diguhere, 
herwisa, li gorî nasname û pîşeya mêrî jî 
diguhere. Divêt ev peywendî, ev têgihaştin 
bi têgehên antropolojiyê bêyne fêmkirin, 
bêne têgihaştin û rexnekirin. 

Meclisa malbatê saziyeka pîrîmîtîv e. 
Wekî mînak, di warê rêvebirina debara 
malbatê de, di warê kirîn û firotinê, yan jî 
bo kirê dayîna milk de biryareka meclisa 
malbatê tune ye. Bona biryarên ekonomîkî 
ti pêwîstiyek bi meclisa malbatê nîn e. 
Derbareyê arîşeyeka aboriyê de nayê gotin 
ku "malbat civiya û biryareka wisa girt" û 
hwd. Wezîfeya meclisa malbatê tenê ew e 
ku derbareyê jin yan jî keçekê de bi 
mebesta ku li derveyî edet, dab û nêrîtan 
peywendî bi yekî re daniye biryara kuştinê 
bide... Ji bilî viya tu roleka wê nîn e. Dema 
ku çapemenî dibêje "meclisa malbatê 
civiya", "meclisa malbatê biryar da" hingê 



ev yek ji bilî ku vê meclisê zinde bihêle, ne 
ti tiştekî din e. Ger mesele were ser pirsa 
kurd, hingê ev saziyên kovî yên wisa ji layê 
dewlet û hukûmetê ve, ji layê çapemeniyê 
ve berevaniya wan tê kirin, wan teşwîq 
dikin. Statu didin van saziyên kovî, wan geş 
dikin, pêşde dibin. Û bi vî awayî dikin ku ev 
sazî xwe birêxistin bikin, mayînde bibin. 
Wekî mînak, di zivistana sala 1990^ de 
hindek serekên korucuyan (cehşan) bo 
Anqereyê hatibûn vexwendin. Ligel wezîrê 
navxweyî û serekwezîr û serokkomarî 
hevdîtinan çê kiribûn. Wê demê jî 
çapemeniyê wisa nûçe belav kiribûn: 
"Serekê eşîra Batûwan ..., serekê eşîra 
Tayan ..., serekê eşîra Jirkî ..., serekê eşîra 
Mexmûran ... li Anqereyê ne. Ev serekên 
eşîran ku li ser vexwendinê hatine 
Anqereyê ..." Li televîzyonan bi tevî 
dîmenên wan ve bername hatibûn çêkirin. 
Bi vî awayî dezgayê eşîretiye hatibûn 
zindekirin, hatibin parastin û geşkirin, hewl 
dabûn xwe da ku statu bidin van dezgayan. 
Di proseya berxwedanê de bi destê 
polîtîkaya dewletê eşîret wekî dezgayek 
hatibûn rêxistinkirin. Lêbelê ji layê din ve 
serokwezîr Bulent Ecevitî di dema 
serokwezîrtiya xwe de destûr nedabû 
şaredarên HADEPl da ku werin pirsgirêkên 
xwe rabigihînin wî. Ecevitî bi mebesta ku 
"ew xwe ji rêxistina terorê dûr nagrin" jî 
van nedabû wan. 

Ez dixwazim bibêjim ku çapemenî 
têgeha meclisa malbatê derdixîne pêş, hewl 
dide xwe da ku statuyekê bide vê dezgeya 
prîmîtîv, bi baldarî dixwaze vê diyardeyê 
bike saziyekê. Gelo ev meclisa malbatê 
dikare biryarek wekî "di girtinên komelê de 
em naxwazin jinên ciwan li cihekî din girtî 
bimînin, wan ji komelê veqetînin û bibin 
cihekî din, em qebûl nakin ku ew li cihekî 
din girtî bimînin..." bigrin? Dikare biryarek 
wek "em ê jinên xwe nespêrin bextê 
wan..." bigre? Nikare wisa bike. Lêbelê di 
bûyerekê ku li gund yan jî li navçeyê rû 
daye, dikare tundtirîn zorbaziyê li jinan 
bike, qet texsîr nake ku girantirîn cezayê 
ango cezaya kuştinê pêk bîne. Di têgihîna 
namûsê de, di têgihîna "namûsa me 
herimî" de, li gorî cih û zemanê wê, li gorî 
nasname û pîşeya mêrî cihêtiyên mezin 
nîşan dide. Divêt meriv bi teferuat li ser 







Agirî, hejmar 79, 15’ê Çileya Paşîn a 2008 


CIVAK Û JÎN 


£7 


sedemên vê yekê raweste. Herwisa, di vira 
de şaşîtiyek jî heye. Gelo divê meriv li ku 
derê li vê şaşîtiyê bigere? Gelo divê meriv 
di nav edetên civakî de li vê şaşîtiyê bigere 
yan di wê texrîbata ruhî de ku di encama 
mekanîzmayên zordariyê yên hêzên ku bi 
awayekî hevpar kurdan xistine bin kontrolê 
pêk hatiye de bigere? 

Kurd civakeka wisa ne ku nikarin xwe bi 
rê ve bibin, rê nayê dayîn ku ew xwe bi rê 
ve bibin. Kurd û welatê wan Kurdistan 
hatine cihêkirin, parçekirin û parvekirin... Di 
navîna Rojhilata Navîn de 40 milyon kurd 
bêstatu ne. Hêzên ku bi awayekî hevpar 
kurdan îdare dikin, gelek xirab îdare dikin. 
Di vê îdarekirinê de heq û huqûq tune ye; 
pelaxtin heye, piçûkxistin heye. Li cîhanê ti 
miletekî din yê ewqas mezin û bê statu nîn 
e. Helbet em hay ji pêşveçûnên ku li 
derdora Dewleta Federe ya Kurd ku li 
Kurdistana Başur çê dibin hene. Herwisa, 
ev jî têye zanîn ku ev yek piştî çendîn 
berxwedaneka dûr û dirêj û dijwariyan de 
çê bûye. Ew hewldanên xwe îdarekirinê ku 
li parçeyên din yên Kurdistanê rû didin, ji 
layê hêzên ku bi awayekî hevpar kurdan 
îdare dikin ve têne fetisandin. Ger bêhtirî 
sed salan ev proses li dar be, hingê dibe 
sedem ku di warê edetên civakî û 
tenduristiya ruhî de gelek xirabûn derkevin 
meydanê. Psîkolojiya/derûniya kesan, ya 
civakê xira dibe. Civak û kes êdî ji xwe dûr 
dikevin, dikevin nav prosesa tevlîbûna wê 
kultura ku li ser wan hatiye 
sepandin/empozekirin. Ger ev proses 
demeka dirêj dewam bike, dibe ku ev yek 
êdî bikeve nav DNAya meriv û civakan. 
Ewên ku dikanin li hemberî gelê xwe gelek 
tund bin lêbelê li hemberî hêzên dagîrker, li 
hemberî kesên ji wan hêzdartir fis dibin. Ev 
reftariyên berovajiyê hev, ku di meseleya 
namûsê de derdikevin meydanê, di wateya 
rizandinê de ne. Dema ku civaka kurd, 
nirxên kurdan bi vî awayî di bin fişardinê de 
bin, hingê psîkolojiya wan jî xira dibe, 
rizandineka wisa derdikeve meydanê. 

Gelo riya rizgarbûna ji van peywendiyên 
lanetî, riya rizgarbûna ji vê prosesa lanetî û 
xwe dirêjî azadiyê kirinê, çi ye? Beriya her 
tiştî gelek girîng e ku divêt meriv hay ji vê 
prosesê hebe, ji van peywendiyan agahdar 
be. Ew kesên ku hay ji vê prosesê bibin, 
gelek aşkera ye ku dê bi nirxên xwe re 
bijîn, dê xwedîtiyê li nirxên xwe bikin, dê 
van nirxan geştir bikin, dê nirxên ku li ser 
wan hetine sepandin/empozekirin red bikin, 
her ku biçe dê vegerin ser 
reseniya/orîjînalîteya xwe. Piştî ku meriv 
bibe 'xwe', hingê gelek hêsan e ku meriv 
bigihê mafê xwe, qet nebe di fiîliyatê de 
meriv dê bibe xwediyê mafên xwe. Ev 
prosesa lanetî, ev peywendiyên lanetî tenê 
dikanin bi vê yekê bişkên 

Wergêr: Roşan Lezgîn 

Zarathustra News 


Berfirehtirbûna Bikaranîna Madeyên 
Bêhişker Di Xwendingehan De 


C ihgirê Wezîrê Perwerde û 
Werziş yê rejîmê, îtiyad di 
xwendingehan de weke tirseke 

micid hesiband. 

Hejmara kesên tuşbûyî bi madeyên 
sirker di xwendingehên îranê de roj li 
pey rojê zêdetir dibin û berpirsên 
pêwendîdar di demekê de nigeraniya 
xwe derheq rewşa han eyan dikin ku 
heya niha tu gavek derheq pêşîgirtin ji 
xurtbûna tûşbûn bi madeyên hişber di 
nava şagirdan de neavêtine. Heta li gor 
gotinên xelkê sivîl, hejmarek ji 
berpirsên rejîmê di belavkirina 
madeyên sirker di nava xwendingehan 
de dest hene. 

Li gor rapora rojnameya hikûmetî a 
"Comhoriyê Îslamî", Seyîdbaqir 
Pêşnemazî, Cihgirê Wezîrê 
Perwerdehiyê di warê perwerde û 
werzişê li bajarê Sine de, bikaranîna 
madeyên sirker di xwendingehên îranê 
de weke tirsek micid zanî û nigeraniya 
xwe derheq xurtbûna madeyên 
bêhişker di navendên xwendinê ên 
welat de diyar kir. 

Li gor gotinên navhatî şagirdên 
navendên perwerdehî yên parêzgehên 
ser sînor pitir ji şagirdên navendên 



perwerdehiyê yên parêzgehên navenda 
welat li hemberî gefa madeyên hişber 
û zirar û ziyanên madeyên han de ne. 

Navhatî sedema han vedigerîne ser 
kilkevta demografî a parêzgehên ser 
sînor di warê qaçaxa madeyên sirker 
de. 

Pirraniya akinciyên parêzgehên ser 
sînor ku ji neteweyên bindest ên weke 
Kurd, Ereb, Belûç, Turkmen û ... pêk 
hatine, li ser vê baweriyê ne ku rejîma 
Komara Îslamî a îranê bi armanca 
dûrxistina ciwanên neteweyên bindest 
ji xebata li dijî zulm û zordariyê, ji 
rêyên cur bi cur ve madeyên hişber di 
nava wan de belav dike. Her wiha 
nebûna kar di parêzgehên ser sînor 
weke sedemek din a jordeçûna asta 
tûşbûn bi madeyên sirker tê 
hesibandin. 


Serhejmariya Dawîn Derheq Tûşbûyiyên Bi 
Nexweşiya “HIV”ê Li îranê 


L i gor rapora Nûçegihanên 
"ISNA"ê, heya roja 22.12.2007'an, 
hejmara kesên tûşbûyî bi nexweşiya 
"HIV"ê, gihîştiye 16679 kesan û di 
vê serhejmariyê de, 1269 kes di pileya xurt 
a nexweşiya "HIV"ê de ne. Eva di demekê 
de ye ku li gor serhejmariya Wezareta 
Tendurustî a rejîmê, sê meh berî bervara 
han, hejmara kesên tûşbûyî bi nexweşiya 
îdzê, 1690 kes bûn. 

Li gor serhejmariya han ji koma 16679 
kesên tûşbûyî bi nexweşiya îdzê, %94 ji 
wan mêr û %6 jî jin in. 

Her wiha 11537 kes, anku %67/5 ji 
kesên tûşbûyî bi vê nexweşiyê ji rêya 
bikaranîna sûreng û derziyên pîs tûşî 
nexweşiya han bûne. Her wiha heya niha 
sedema tûşbûna %22/9 ji kesên tûşbûyî bi 
vê nexweşiyê ne rohn e. 

%7/6 jî ji rêya pêwendiyên cinsî 
(zayendî), %l/5 jê ji rêya xwîna pîs û %16 
jî ji rêya veguhestina vîrûsa "HIV"ê bo 
zarokan pêk hatiye. 



Li gor rapora "ISNA"ê, heya niha 2382 
kes li îranê bi sedema tûşbûn bi nexweşiya 
îdzê, jiyana xwe ji dest dane ku di vê 
hejmarê de 91 kes jin û 2291 kes jî mêr in. 

Karnasên vî warî, serbarê ragihandina 
hejmara kesên tûşbûyî bi nexweşiya îdzê 
ku pitir ji 100000 kesan tê texmênkinin, li 
ser vê baweriyê ne ku nexweşiya han bi 
sedema girîngînedana desthilatdarên rejîmê 
roj li pey rojê zêdetir dibin. 

DIGR 


Dîldar Ismaîl 


dildarismail@hotm 


Di xewnê de digrîm 


Çavên bê rûndik 


Li ser bedena te 


Têne xwar 


Kul û derdên demê 


Dijwarin 


Gi lî û gazin ji 


Ramanên dûre 


Kevza çemên 


Melûlya çavên 


Dêmin ji hêstran 


Ku xema dikşînin 
Sare dojeha bê evîi 
Bihuşta bê dilvîn 
dengê giriyê min 
Li hev di vegere 
Li odeya bê derî 
Newala bê dar 
Çiyayên bê zar 
Digrîm ji ber 

ivên xemgîr 


Civîna çavcr.: 
Tariya riya di 


Tû nabhîze dengê dil 
Tû nabhîze qêrîna şil 


Di nîvê şevan de 


Dikim qîr dibim bê zar 


Kaniya Helbestan 


ÇAND-HUNER-WEJE 


ADAR JIYAN 

adarjiyan@mynet.conn 


Ç and, hîmê jiyana 
neteweyekî ye. Ziman, wêje û 
huner, şaxên çanda civakê û rehên 
jiyana gel bi xwe ne. Çanda gel, bi 

van hêjahiyên neteweyî xurt û têkûz dibe û 
digihîje radeyeke berz û manîdar. Heta ku 
jiyan hebe, dê çand, huner û wêje jî hebe. 
Her wiha heta ku çand, huner û wêje jî 
hebe, dê jiyan jî hebe. 

Pêşketina jiyana netewe an jî 
civakekê, girêdayî pêşketina çand, huner 
û wêjeya wê ye. Çand, her gav bi ziman 
dest pê dike, bi hunerê diperise û bi wêjeyê 
dikemile. Pêşveçûna çandê, girêdayî hunerê 
û ya hunerê jî girêdayî wêjeyê ye. Wêje, 
wekî din jî dibe misogeriya hebûna zimanê 
civak û neteweyê. Ango, ziman û zarava, 
her gav bi saya çand, huner û wêjeyê têne 
parastin. 

îro ro çi li Rojhilata Navîn û çi jî li tevê 
cîhanê dibe, gellek wêjenas helbestkar û 
hunermendên ku li Rojhilata Navîn gihane 
(yên ku hem di ber civak û neteweya xwe 
de û hem jî dj suxreya mirovahiyê de 
dixebitin) hene. Û ew hunermend, bi rûmet 
û serbilindayî û fedekarî peywira xwe bicih 
tînin. Ji bo wê mirov dikare her gav rêz û 
giramiyê bide van kesan. Belê ne pêkan e 
ku mirov qedr û qîmetê bide yên seyr û 
sosret ên ku fêdeya wan ne li civaka wan û 
ne jî li gelên cîhanê dibe. Bi vegotineke 
gelêrî ew ên ku "ne ji defê re û jî ji zirneyê 
re dibin"in. 

Divê gel jî di warê çand û hunerê de û 
perwerde bibe ku nema li wan kesên ku 
navê hunermendî, wêjenas û çandparêziyê 
bi ser xwe xistine (ku ne bi kurdî û ne jî bi 
zimanên din (erebî farisî û tirkî) dizanin, 
guhdarî bike. Çimkî ew bi her awayî ziman, 
huner, wêje û çanda hemû gelan 
dilewitîninîn, diherimînin û qetil dikin. Bi 
kurdî, tirkî, erebî an jî farisiyeke qirço-mirço 
û nîvco tu huner, muzîk û wêje nayê 
afirandin û rewandin. Ne mimkun e ku em 
nirxê nedin zimanê gel û hêjahiyên hemû 
gelên dinê. Belê hunermendên ku bi eslê 
xwe laz, ereb, kurd û ermen in, çawa ku 
xisarê didin zimanê gelê xwe ewqasî jî 
xisarê didin zimanê tirkî, erebî û farisî, lazî 
û suryanî jî. Tu ji wan jî nizanin zimanekî 
xweşik û gewzîn bixebitînin û muzika gel 
pêk bînin. Ji ber ku bi kurdî baş nizanin, 
nizanin zimanê biyanî jî bi kar bînin. Bi qirik 
û bilêvkirinên xwe yên beloq, digel zimanê 
kurdî zimanê gelên din jî xera dikin. 

Wekî din jî divê hemû gel li ziman, 
çand, huner û wêjeya xwe xwedî derkevin. 
Naxwe dê her tişt wekî îro li nav hev û din 


bikeve û tu tişt li ser a xwe namîne. Ji vê 
hêlê ve gelên Rojhilata Navîn van çend 
salên dawî li çand, huner û wêjeya xwe 
xwedê derdikeve û ji bo gelên Anatoliyê, 
Mezopotmayayê û Rojhilata Navîn dibe 
mînak. îro bi hezaran weşanên kurdî, tirkî, 
erebî, farisî û û hwd derdikevin. Çi li 
Rojhilata Navîn û çi jî û çi li tevê dinê, 
rojname û kovarên wêjeyî têne weşandin. 
Her wiha bi hezaran pirtûk têne çapkirin. Bi 
milyonan kaset û sêlikên muzîkê têne 
tomarkirin. Wekî din jî bi hezaran 
helbestvan, çîroknivîs, dîrokzan, 
perwerdekar, sendiqevan, nivîskar, 
rewşenbîr, siyasetmedar, parlamen xwe 
gîhandine û bi zimanê xwe berhemên xwe 
diyarî gêlê herêmê û pêşkêşî mirovahiya 
cîhanê dikin. Berhemên wan li çarmedorên 
dinê belav bûne û ev yek bûye sedema 
nasandina çand, huner û wêjeya Rojhilata 
Navîn. îcar ev merhaleyeke girîng e. Divê 
hemû gelên bindest û mêtingeh vê yekê ji 
xwe re wekî mînak bigirin û arasteyî nirxên 
xwe yên neteweyî bibin. Çimkî gelên 
Rojhilata Navîn încex dikarin bi vî awayî 
biratî, aştî û azadiyeke rastîn bidest bixin û 
bibin sedema yekîtî û yekbûniya welatekî 
mayînde û hevpar. 

Gelo mirovê/a ku haya wî/ê ji van 
wêjevan û ramanwerên wî/wê tunebe 
dikare derbarê çand û huner û wêjeya 
Rojhilata Navîn de biaxive? Mirovê/a ku 
haya wî/ê ji çand, huner û wêjeya Rojhilata 
Navîn tunebe, dikare li nirxên xwe yên 
neteweyî û dîrokî xwedî derkeve û xwe 
bextewar bihesibîne? Mirovê/a ku ji çand, 
huner û wêjeya xwe sûd wernegirtibe, gelo 
dikare hestên xwe bîne ximên û fikr û 
ramana xwe derbibire? Heke ku dikaribe jî 
dê çiqasî, bi çi awayî, ji kê re an ji bo kê 
bîne zimên? 

Divê gelên Rojhilata Navîn (kurd, tirk, 
ereb, faris, laz, çerkez Asûrî, keldanî û 
hwd) di vê maweya dîrokî de, li ber xwe 
bidin. Û her wiha ji bo ku li ber bayê 
globalîzmê neçe, li çand, huner û wêjeya 
xwe, xwedî derkevin. Heke ku gelên 
Rojhilata Navîn xwe li hember çanda 
kolonyalîzmê/împeryalîzmê ango rewşa 
pergala cîhanê ya nû neparêze û xwe ji 
ber bayê globalîzmê nede alî dibe ku di 
demek nêzîk de, zarok û neviyên wan, berî 
ku xwe wekî zarok an ciwanekî/e kurd, 
tirk, laz, çerkez ereb, faris, asûrî tirkmen 
bihesibînin; pêşî xwe wekî zarok û 
ciwanekî/e emerîkî an jî îngilîzî bihesibînin û 
bijîn. 

Panoramaya 2007’ê Li Ser Rewşa Ziman, Çand Û 
Rewşenbiriya Kurdî 


D i qada çand, ziman, rewşenbîrî 
û hunera Kurdî de îsal gellek 
festîval, pêşveçûn, pêşengeh, 
çalakiyên cur bi cur pêkhat. 
Konferansa Ziman 

Li Parlementoya Belçîka li Brukselê, 
sempozyûma li ser zimanê kurdî û 
perwerdeya bi zimanê kurdî hate lidarxistin. 
Di encamnameya sempozyûmê de tê 
xwestin ku zimanê kurdî wekî zimanê tirkî 
di pergala perwerdehiya fermî ya dewletê 
de cih bigire. Di encamnameyê tê gotin ku 
makezagona Tirkiyeyê li hemberî 
perwerdehiya kurdî astengeke mezin e. Her 
wiha di encamnameyê de hate ziman ku ev 
zordayîna YE'yê ji bo zimanên din yên di 
derveyî tirkî de jî bê kirin û divê der barê 
perwerdeya bi kurdî de YE bêtir nêzîk bibe. 
Ji bo perwerdeya bi kurdî jî ji berpirsên tirk 
re bang hate kirin ku bila di pergala 
perwerdehiyê de guhartin bê kirin û rê li 
pêşiya kurdî bê vekirin û kurdî di dibistanên 
bilind û zanîngehan de bibe zimanê 
perwerdeyê. 



Galaya Kurdê Salê 

Nûneratiya Hikûmeta Kurdistanê li Bakûrê 
Ewropayê eva du sal e ku ji bo kurdê salê û 
dostê kurdan li Swêdê hilbijêre, gale amade 
dike. Galaya îsal di 25.01.2007'ê de li 
Stokholmê li Teater Sodra pêk hat ku têde 
gellek Kurd û Swêdî bêşdar bûn. Li ser 
navê FKKSê jî seroka FKSS'ê Aycan Şermîn 
Bozarslan beşdar bû. 



Komaleya Ehmedê Xanî 

Di salên dawiyê de li Bakûrê 
Kurdistanê li nava kultur, huner û zimanê 
Kurdî valakirin dest pê kiriye. Me jî li dijî 
wê, Komela Ehmedê Xanî a Kultur û Huner 
damezirand. Gelên weke Kurda di bin nîrê 
dagirkeriyê de dijîn, ji bo ku kultura xwe 
biparêzin û heyîna xwe berdewam bikin, 
xweparastin şert e. Divê mirov nehêlê 
dijmin têkeve derdorên kultura Kurda û 
pêwîst e Kurd siyaseteke kulturî terxan 
bikin. 

Kongreya Kurdî-Der 

Kongreya asayî ya yekem a Komela 
Pêşxistin û Lêkolînê ya Zimanê Kurdî hate 
lidarxistin. Komela Pêşxistin û Lêkolînê ya 



Zimanê (KURDI-DER), yekemîn kongreya 
xwe ya asayî li Enstîtuya Zimanê Kurdî ya 
Amedê lidar xist. 

Konferansa Bîrê Neteweyî 

Navenda Rewşenbîriya Kawe bi alîkariya 
Serokatiya Zankoya Selaheddîn li Hewlerê, 
konferaseka 4 rojî li ser "Bîrî Netewî" çê kir. 
Di konferansê da gellek aliyên bîrî netewî, 
wekî dîrokî, civakî, aborî, rewşenbîrî kete 
ber behs û lokolînê. 


'oka Ku 



Konferansa Dîroka Kurdistanê 

Li paytextê Swêdê Stokholmê, 
konferansek li ser dîroka Kurdistanê hat 
derbaskirin. Konferansa ku ji aliyê 
Federasyona Komeleyên Kurdistanê hatibû 
amadekirin, bi hewes û baldariyeke mezin 
hat gudarîkirin. Di destpêkê de ji bo 
rêzgirtin ji canê pak yê şehîdan deqîqeyek 
bi bêdengî rawestan. Dûra Seroka 
Federasyonê Şermîn Bozarslanê xêrhatin li 
beşdar û mêvanan kir. Pênc pispor û 
zanayên beşdarbûyî, di babetên cuda da li 
ser dîroka Kurdistanê agadarî dan. Di 
dawiya konferansê da, wan bersiva pirsên 
gudaran dan û konferans bi awayekî serketî 
derbas bû. 

Kampanyaya 100.000 îmze Bo 
Zimanê Kurdî 

Hevgirtina Rewşenbîrên Kurdên 
Rojava li Derve "HRKRD" ji serê sala nû û 
vir ve di gel UNESCOyê di hewldanê de ye 
daku îmzeyên berhevkirî tevî 
belgenameyekê li ser rewşa zimanê kurdî 
radestî wê bike. A niha jî pirsa wergirtina 
îmzeyan li ber destê serokê saziyê ye, 
hêviya me ew e ku di nêziktirîn wext de 
bersiveke erênî bide me.."Kampaniya 
berhevkirina 100.000 imeze bi dawî bû. 
Festîvala Amedê 

Festîvala Çand û Hunerê ya Amedê bi 
beşdarbûna bi dehan hunermendan hate li 
dar xistn. 


Zextên Ser Zimanê Kurdî 

Tehemûla dewletê ya li hemberî 
zimanê kurdî her ku diçe, namîne. Ji ber ku 
bi xebata sazî û dezgehên kurdî li hemû 
bajaran, kurdî bi pêş dikeve. Ev yek 
dewletê dixe nava tirs û fikaran. Ji bo ku 
dewlet pêşî li zimanê kurdî bigre û kurdî 
bihelîne, êrîşên xwe yên li ser kurdî 
dijwartir kirin. 

Li Başûrê Rojavayê Kurdistanê, Konferari 
Zimanê Kurdî 

Li Başûrê Rojavayê Kurdistanê 
dirûşma 'Zimanê me hebûn û rûmeta 

me ye' konferansa zimanê Kurdî hat 
lidarxistin. Konferansa Saziya Zimanê Kur 
li Rojavayê Kurdistanê di 24'ê Tîrmehê de 
hat lidarxistin... 

Di konferansê de beşdar bi awayekî 
berfireh li ser rewşa zimanê Kurdî û 
astengiyên li pêşiya ziman rawestiyan... 

Festîvala Gimgim 

5'emîn Festîvala Girê Koxê ya ku ji 
aliyê Şaredariya Gimgimê ve hatibû 
oragnîzekirin, hate lidar xistin. 

Ordîxanê Celîl Derket 
Rêwîtiya Dawiyê 

Zimanzan û wêjevan Prof. Dr. Ordîxanê 
Celîl ku yek ji kesayetiyên bi nav û deng ên 
kurd e û nayê jibîrkirin, di 75 saliya xwe de 
çû ser dilovaniya xwe. Ordîxanê Celîl ku li 
ser zargotina kurdî bi dehan berhemên wî 
hene, li hemberî doza kurd jî gellekî 
bihestiyar bû. 

Festîvala Cemîl Paşa 

Festîvala Rêzgirtina Neteweyî bo 
Binemala Cemîl Paşa yê Diyarbekirî, li 
Hewlêrê hate lidarxistin. 

15'emîn Festîvala Gelawêjê Li 
Silêmaniyê Çê Bû 

Bi çavdêriya serokê Hikûmeta 
Kurdistanê Neçîrvan Barzanî û bi 
serpereştiya Mela Bextiyar li bin dirûşma " 
Serkeftina azadî, asûdeya mirovayetî 
ye" 15'emîn Festîvala Gelawêjê, di 20'ê 
Sermawezê de li ilêymaniyê hate lidarxistin. 

'Navenda Lêkolînên Zanistî Ya 
Stratejîk' 

Li Başûrê Kurdistanê li Hewlêrê 
Navenda Lêkolînên Zanistî ya Stratejîk hate 
vekirin (18'ê Nîsanê). Ew navende kar û 
xebatê dikin ku zanîngeh û saziyên Başûr bi 
hev re xebatên zanistî bikin. 

Şakiro Xido 

Kurdolog Şakiro Xido çû ser heqiya 

xwe. 

Nedîm Dagdevîren 

Serokê Kitêbxaneya Kurdî ya 
Stokholmê Nedîm Dagdevîren, li Stokholmê 
wefat kir. Nedîm Dagdevîren di 
damezrandin û rêvebirina kitêbxaneya kurdî 
de xwedî ked û xizmeteke berbiçav bû. 

Kareograf Dansê Yê Fransiz-Kurd 
Bêjart Mir 

“Tiyatra Sêyem” Li Dîtina Yocîno 
Barba De 


N: Fatih Salihî 
Wergeran: Selîm Zencîrî 


Y ocîna Barba dîtinên xwe li dor 
dvaknasiya şanoyê, di gotarek bi 
navê "Tiyatroya Sêyem" de aniye 
holê. Mijarek ku tevî tiyatroya fermî 
û tiyatroya "Avangard"(pêşeng) pêwendî 
heye. Tiyatroya Sêyem li dirêjiya salên ne 
gellek dûr di hin welatan de serî hildaye. 
Şanoyek nenaskirî ye û gellek bi kêmî 
rengvedana wê hebûye. Tiyatroya han li 
Festîval yan di biyavên rexnê de pêgeh û 
dhek wiha nine û wiha tê xuyakirin ku di 
kopika nasnekirinê de pêk hatibe. Metodek 
e ku nasîna wê bi dîtin û xwendinek 
ferhengî re pêwendî heye. 

Ev tiyatro tevî tiyatroya fermî pêwendî 
heye, ji ber ku ji rêya bihayên çandî ve 
derbas bûye, paşan ber bi aliyê derve 
hatiye rakişandin. Piştre jî weke wêneyekê 
li hember hev derketina zindî digel deqên 
kevn û îroyîn de xwe fêr kiriye. 

Ji aliyê din ve bi tiyatroya pêşeng, 
ezmûnxwaz, dijwar û 

Deconstruction(pêkh 
ateşikên) ve di 
pêwendiyê de ye, 
çunku şanoyek e ku 
ji bo peydakirina 
çavkaniyek resen, 
herwiha zalbûn bi 
ser kevneşopiyan de 
berevaniyê ji xwe 
dike, heye ku şêwe 
û metodên nû ji bo 
hînkirinê bibîne. 

Pênasandin û 

analîzên Yocîno 
Barba li tiyatroya 
sêyem, tevî çalakî û 

xebatê gellek ji girûpên şanoyê hevterîb e. 

Tiyatroya Sêyem mijar û pênaseyek e 
ku ji qonaxa çêbûnê de bihuriye. Awa û 
şêwazek e ji tiyatrê ku ne fermî ye û ne jî 
awangard. Lewra heke fermî û awangard 
nine, çi tiyatroyek e? Tiyatroya Sêyem, 
diyarde û berçaviyek e ku dest dixe nav 
zarê jiyanê, heya ku bikare destkevtek 
hebe. Eva ku ev tiyatre ji mijar û 
nasnaweyeke diyarîkirî bêpar e û di bin siya 
tiyatra fermî û awangard de bi dijwarî 
jiyanê diqedîne û di hundirê xwe de hêvî 
dike ku tevlî yek ji wan du formên tiyatrê 
be. 

Helbet hemû vana bi awayekê 
şiroveyên şaş in ji tiyatroya sêyem, çunku 
Yocîno Barba di piroseyek pragmatîk de 
tiyatra sêyem dide nasandin. Ev tiyatre li 
tenişt tiyatra zal bi ser pêvajoya hunerî a 
tiyatrê de dijî yan heta li derveyî navendên 
çandî û hunerî de mijûlê bêhnkêşanê ye. 

Şanoyek e ku bi destê wan kesan çê 
bûye ku wan xwe weke wergêr, derhêner û 


çalak di warê tiyatrê de bi me dinasînin. 
Her çend ku zaf bi kêmî tên dîtin ku 
xwendina di astek bilind di zanîngehê de 
hebin. Her bi wê sedemê renge wekî 
kesayetiyek pîşeyî û pispor nehên nasîn, lê 
ew kesane jî bi tu awayekê amator ninin, 
belkî ew kes in ku bi mifahstandin ji metod 
û zanistên tiyatrê dest davêjne ezmûn û 
nîşandana tiyatroyê û ji wê rêyê ve mijûlê 
perwerde û hînkirina durust û lojîk in. 
Herwiha bi berhemanîna tiyatrê dixebitin ku 
temaşevan û alîgirên zaf bo aliyê xwe 
rabikêşin. 

Yocîno Barba di sala 1977'an de 
pênaseyek ji tiyatroya sêyem pêşkêşî 
ragihandinên giştî kir. Bo mînak li 
îspaniyayê de, bizavek bi navê Tiyatra 
Serbixwe ya îspaniyayê çê bû ku ji 90 
girûpên tiyatrê pêk hatibû. Li îtaliyayê 
zêdetir ji 100 girûp û li Danîmarkê de jî 
girûp û bizava Şanoyên Amator pêk hat. 
Nimûneyek din serhildana ji nişkêve ya 
girûpên toyatroyê di Amerîkaya Latîn de 
bû. Barba herwiha didomîne û dibêje: 



sereke yê/a tiyatra sêyem, weke hikûmetek 
xwehez e ku dest davêje berhemanîna hin 
peyv û pênaseyan ku nenaskirî, xerîb û 
biyanî ne û nemaze bala kesê/a jî nakişîne. 
Endamên tiyatra sêyem bi beşdarîkirinek 
giştî ji ber lêkolîn, vekolîn û perwerdeya 
zimanî li pey metodek nû ji nîşandan û 
afirandina wateyên nû digerrin ku kesê/a 
pûte û girîngî pê nedaye, heya ku ji wê 
rêyê ve pencereyek nû û balkêş li rûy 
tiyatrê vekin ku li tamfîtiyatroyan de û 
seko (sin) ya nimayîşê ji ber şêwaz 
metodên tiyatrê li pêş çavê temaşevanên 
tiyatrê de hatiye daxistin. 

Tiyatra sêyem, şanoyek e ku mandiye ji 
metod û şêwazên tiyatra fermî herwiha 
komnebûna wan metodan bi liberçavgirtina 
kêmasiyên tiyatra "avangard" ku gellek 
caran bîner ji bîr dike û ji bo pêşveçûna 
pêvajoya tiyatrê, teqînekê di hîma û 
îşareyan de çê dike ku bi sedan salên din jî 
kes lê halî nabe, çarçoveyek din bo 
afirandina wateyê peyda dike heya ku 
bînerê/a mandî ji bicîhanîbûn û teknolojiya 
serdem, çi din zaftir hest bi xerîbî û 
biyanîbûna xwe neke. Herwiha bikare ji 
rêya sêyemîn ve temaşevan hay bide ku 
seferekê di hundirê xwe de bike û serbarê 
têkçûyîna hemû mana û wateyên jiyanê, 
wateyek din û sêyem bo domandina jiyanê 
peyda bike. 

Her çiqas yên ku dixwazin dest bavêjne 
afirandina tiyatra sêyem, bê guman divêt di 
hemû warên tiyatra B û C de şarezayî hebin 
heya ku bikarin bi afirandin û berhemên 
nû, gotinek nû bo mirovên mandî ji teqîna 
bihayên mirovî hebin. 


Tiyatroya A hemen bizava tiyatra serbixwe 
ye. Ne şanoya B ye û ne jî Ç B hemen 
tiyatroya fermî ye û C jî tiyatroya 
awangard. 

Tiyatroya B û C şêwazên herî bi nav û 
deng yên tiyatra cîhanê ne. Lê Barba tu car 
negotiye ku tiyatroya A li jor yan li jêr 
tiytroya B û C de ye. Tu demekê jî ji hemû 
hêz û karîna xwe bo pênasekirina tiyatra 
sêyem mifah negirt. 

Navhatî heta piştî dehsala 70'ê a Zayînî 
ji nasnamedan û pênasekirina tiyatra 
sêyem gav bo qonaxeke jordetir davêje û 
dibêje: "Ew girûpên ku ez wan bi tiyatra 
sêyem dinasim, ne ser bi esas û bingehek 
taybet in û ne jî ser bi şêwazek serbixwe ya 
tiyatrê. Ew bi giştî di zirûfekê de dijîn ku li 
ser cudahî û ciyawaziyê, qalibê xwe girtiye. 
Cudahiyên çandî, pîşeyî, aborî û siyasî. 

Bi baweriya Barba tiyatra sêyem 
şanoyek e ku endamên wê li berhemanîna 
wateyî de bi hev re beşdariyê dikin. Lê bi 
raya min rohn û eşkere ye ku kesatiyê/a 


Kareografê fransiz ê bi eslê xwe 
kurd Maurice Bejart di 80 saliya xwe 
de li Lozana Swisreyê jiyana xwe ji dest 
da (22'ê Mijdarê ). Kurdên Fransayê bi 
vê xeberê xemgîn bûn. Bejart navê xwe 
ji navçeya 'Bijar' li Rojhilatê Kurdistanê 
digire ku pîra wî li wir dijîya. Gellek 
bandora wî li ser hunermendên kurd 
hebû, digel vê bi bandora terîqeteke 
kurd re wî eleqe nîşanî misilmantî jî da. 
Lê eleqeya wî ya mezin li ser Zerdeştî 
bû, felsefeya Zerdeştî radixist ber çavan. 
Bejart li dinyayê de dihat nasîn. Ew wekî 
bavê dansê dihat bi nav kirin. 

Zarokên Amedî li Amerîkayê bî 
kurdî stran gotin 

Koma Dengê Zarokên Amedê ya 
?aredariya Yenîşehirê li bajarê San 
Francisco ya Dewletên Yekbûyî yên 
irîkayê (DYA) di Festîvala Muzîkê ya 
nê (3-7 cotmeh) de bi kurdî, ermenî 
suryanî, îbranî, îngilizî, almanî, rûsî û tirk 
stran gotibûn, Wezareta Karê Derve ya 
dewleta tirk li ser vê çalakiya wan a huner 
êkolîn dabû destpêkirin û paşê jî di derbarê 
wan de lêpirsîn da destpêkirin. 

Çavkanî: HAWARDENGÛBAS 














Di Yekemîn Rojên Sala Nû A 2008’an De, 

/V /V 

13 Kes Li Iranê Hatin Idamkirin 


Ji Ber Rûniştina Li Rex Ala Kurdistanê Kete Ber 

Tundajo Ên Turkiyê 


r Medya û ç 
ser bi girûpên 
nasyonalîstên tundajo û 
netewexwaz ên Turkiyê, 
hunermend Mahsûn 
Qirmizî Gul, stranbêjê 
Kurd ê vî welatî dane ber 
pêla xurt ya êrîşên 
propagandayî û ew bi 
piştgirî ji PKK'ê tawanbar 


kirin. 

Medyayên radîkal ên Turkiyê vê dawiyê wêneyê Mahsûn yê 
rûniştî li rex Ala Kurdistanê bi awayekî berfireh weşandin. Ev wêne 
çend salan berî niha û li dema sefera wîji bo Başûrê Kurdistanê 
hatiye kêşandin. 

Tê gotin êrîşên vê dawiyê yên hêzên nejadperest ên Turk li dijî 
hunermend Mahsûn, ji ber belavbûna fîlma herî dawî a wî ku tê de 
Mehsûn hêzên Turk bi tundî rexne kirine, derket holê. 


Serokê Parlemana Turkiyê: “Azadiya Perwerdehiya 
Zimanê Kurdî Dê Turkiyê Parçe Parçe Bike 


Serokê 

Parlemebtoya Turkiyê, 
Koksal Toptal di 

hevpeyvînekê de bi 
televîzyona CNN TURK'ê 
re got ku azadiya mafê 
perwerdehî bi zimanê 
Kurdî dê vî welatî bi 
xetera parçe parçebûnê 
berbirû bike. Ji ber ku 
bi raya wî ev kar dibe 


sedema dûrketin Kurdan ji civaka Turkiyê. 

Wî zêde kir û got: "Heke ji bilî zimanê Turkî, zimaneke din di 
sîstema perwerdehiyê de were xwendin, Turkiye dê rastî parçe 
parçebûnê bihê û emê çand û zimanê xwe a nivîskî jî ji dest 
bidin. 

Ji destpêka Komara Turkiyê heya niha, neteweya Kurd ji mafê 
xwendin û perwerdehiya bi zimanê Kurdî hatiye bêparkirin. 


http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 


E - Mail: 

agiri2003@hotmail.com 

agiri2003@googlemail.com 


Kîvî Mêweyeke Baş A Demsala Zivistanê 

► Em di werza sir û seqemê de ne. fcj.' j 

Zanyariyeke xwarinê dê alîkariyê bide me 
kuemji nexweşiya sirxwarinê di v, 

sermaya zivistanê de xwe biparêzin. 

Yek ji mêwe (Fêkî)yên demsala sar a 
zivistanê Kîvî ye ku di nav mêweyên 
heyîn, weke çavkaniya dewlemend a 

hinek ji lêkolînvan dibêjin qasê vîtamîna C a wê ji her tiştî, nemaze 
tiştên tamtirş ji bo xwarinê zêdetir e. 

Ji ber vê çendê ku ev fêkî çavkaniyek girîng ji vîtamîn C'yê tê 
zanîn, ji bo berlêgirtin ji tûşbûn bi nexweşiya sirlêdanê xwarineke 
pirr baş e. Xala balkêştir ev e ku hin kes kîviyê bi qalikê wê re 
dixwen û sipî nakin, dibêjin xwarina 4 kîviyan di rojê de, pirsgirêkên 
hebûna zext û givaşên rojane û bêxewiyê jî ji nav dibe. 


Ji Bo Çavên Mandî Li Kompyuterê 
Çareserî 

► Heke hûn ji wan kesan bin 
ku di rojê de demeke zaf tevî 
kompyuterê derbas dikin, 
bêguman hûn ji mandîbûna 
çavên xwe nerazî û nerihet dibin, 
eva jî wilo dike ku hûn seh bi van 
nîşanane bikin: 

Mandîbûn û êşana çav 
tevî xwerîn û hişkbûnê, 


xwendina deqeke nava kom 
Bona vê yekê jî hewce y< 
bigîrin: 


dîtina bi lêlî û nezelal, lawaziya temaşekirina li tiştên dûr 
piştî nêrîna zaf li şaşeya kompyuterê, serêşî û azara 
masûlkeyên skura mirov, zêdebûna sehkirin bi ronahiyê, 
gursiya karîn û şiyana dêhn û baldariyê di dema guherîna 


terê û deqa ser kaxizê. 
ûn van xalên jêrîn berçav 


1. Demekê ji bo veheviyanê bide çavên xwe, li her 10 
deqîqeyan, bo dema 10 çirkeyan dûr li şaşeyê binêre. 

2. Di encama lêhûrbûna zaf û baldanê, çav tûşî hişkiyê tê, 
çavê hin kesan bi kêmî rastî livandinê tê, renge di deqîqeyekê de 
carekê wisa jê bihê. Di demekê de ku livîna çav di her 5 çirkeyan 
de carekê xwezayî û pêwîst e, ji ber ku livîn çav terr dike û 
pêşiya hişkbûnê digire. 

3. Bona pêşîgirtin ji mandîbûna çav danîna şaşeya 
kompyuterê li ciheke jêhatî gellek girîng e, bi curekê be ku dûriya 
şaşeyê ji çavê te 60 - 80 CM be û bilindî û nizmiya wê di asta te 
de bibe. 

4. Şaşeya kompyutera xwe bi paqijî rabigre, ax û toza ser 
şaşeyê roniya temaşekirinê kêm dike, eva jî şav çeqî dike. 

5. Heke mandîbûna çavên te gellek kişand û te êş hebû û tu 
pê aciz bûyî an te hest bi lawazî û têkeldîtinê kir, serdana bijîşk 
bike. 


Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 


hatin îdamkirin. 

Di sala^2007'an de, aliyê kêm 300 kes û di di sala 2006'an de jî 
177 kes li îranê hatine daliqandin.navend û rêxistinên mafê mirovan 
li hember pêvajoya xurt a îdaman li îranê di çend mehên borî de 
nerazîbûna xwe ,xuya kirin, dikin. Komara Îslamî a îranê sala borî 
rekorda îdaman li cîhanê şikand. Çendîn kes li benda îdamê ne. 
Nemaze rojnamevanê Kurd, Ednan Hesenpûr. 


Li gor rapora Ajansa Fransayê a 
Nûçeyan, Komara Îslamî a îranê di rojên 
yekemîn ên sala nû a 2008'an de, 14 kes 
bi taybet jinek ciwan û dayîka 2 zarokan 
îdam kir. Jina daliqanî Rahile Zemanî 
bû. ji bilî vê jinê, 7 mêr di girtîgeha 
Êvînê, 3 kesên din li bajarê Qumê û 2 
kesên din jî li Zahidanê li ber çavê xelkê 




















